hotchpotch/miracl-hf-unified huggingface dataset:
বোলিয়াঁ
বোলিয়াঁ বা বোলি পাঞ্জাব অঞ্চলের একধরণের গান যা সাধারণত ঝাঁক বেঁধে গাওয়া হয়।
বোলি গান বিভন্ন পরিস্থিতির বহিঃপ্রকাশ করে, যেমন:- আবেগের মত পরিস্থিতি। বোলি গান সাধারণত প্রথমে একজন মহিলা গেয়ে থাকেন এবং পরে কোরাস বেধে অন্যান্য মেয়ারা গায়।
এই বিলিয়াঁ বা বলি গানগুলি সাধারণত মৌখিকভাবে প্রজন্মের পর প্রজন্ম জনসাধারণের মাঝে ধ্রুবকরূপে স্থানান্তর হয়ে চলেছে। বর্তমানে, বোলি গান ভাংড়া সংগীতের সাথে বিলীন হয়ে আমেরিকা, গ্রেট ব্রিটেন সহ অস্ট্রেলিয়া, নিউজিল্যান্ড এবং অন্য বিভিন্ন সংস্কৃতির সাথে মিথস্ক্রিতা গোড়ে সারাবিশ্বে ছড়িয়ে পড়েছে। উত্তর ভারতে নারীদের মুখে বোলিয়াঁগুলি আধুনিক শহুরে শৈলীতে ভাংড়ার সাথে বেশ জনপ্রিয়।
পাঞ্জাবের শিক্ষাব্যবস্থা
পাঞ্জাবে শিক্ষাব্যবস্থায় স্বাধীনতার পর থেকে ক্রমাগত আধুনিকীকরণ অব্যাহত আছে।
ভারত সরকার ১৪ বছর বয়স পর্যন্ত প্রাথমিক শিক্ষায় জোর দেয়। একে ভারতে বুনিয়াদী শিক্ষা বলা হয়। সরকার শিশুদের বিপজ্জনক পরিস্থিতিতে কাজে নিযুক্ত হওয়া থেকে বিরত থাকতে শিশুশ্রম নিষিদ্ধও করেছিল। অবশ্য সামাজিক প্রতিবন্ধকতা ও আর্থিক অসাম্যের কারণে অবৈতনিক শিক্ষা ও শিশুশ্রমের উপর নিষেধাজ্ঞা বলবৎ করা কার্যক্ষেত্রে কঠিন। রাজ্যের স্বীকৃত বুনিয়াদী বিদ্যালয়গুলোর ৮০% সরকার দ্বারা পরিচালিত বা সমর্থিত। ফলে পাঞ্জাবের সরকারী শিক্ষাব্যবস্থা ভারতে সর্ববৃহৎ।
অবশ্য রাজনৈতিক সদিচ্ছার অভাব ও উৎকৃষ্ট সরঞ্জামের অভাবে এই ব্যবস্থায় প্রচুর খামতি থেকে গেছে। খামতির মধ্যে অত্যধিক ছাত্র-শিক্ষক অনুপাত, পরিকাঠামোর অভাব ও নিকৃষ্ট শিক্ষক প্রশিক্ষণের কথা উল্লেখযোগ্য। ২০১১-তে ভারত সরকারের প্রকাশিত তথ্য অনুযায়ী সারা দেশে ৫৮,১৬,৬৭৩ জন বুনিয়াদী স্কুল শিক্ষক আছেন। মার্চ ২০১২-এর তথ্য অনুযায়ী দেশে মাধ্যমিক শিক্ষকের সংখ্যা ২১,২৭,০০০ জন। ২০০৯-এর শিশুদের অবৈতনিক ও বাধ্যতামূলক শিক্ষার অধিকার আইনে ৬ থেকে ১৪ বছর বয়সী অর্থাৎ অষ্টম শ্রেণি অবধি শিক্ষাকে অবৈতনিক করা হয়ছে।
সরকারের তরফ থেকে শিক্ষার গুণগত মান বৃদ্ধি করার একাধিক প্রচেষ্টা হয়েছে। ১৯৯৪ তে জেলাভিত্তিক শিক্ষা পুনরুজ্জীবন প্রকল্প (ডিস্ট্রিক্ট এডুকেশন রিভাইটালাইজেশন প্রোগ্রাম, DERP) চালু করা হয়। এর উদ্দেশ্য ছিল ভারতে বর্তমান প্রাথমিক শিক্ষাব্যবস্থার পুনরুজ্জীবন ও সংস্কার। DERP-এর ৮৫% ব্যয়ভার বহন করে কেন্দ্রীয় সরকার ও অবশিষ্ট ১৫% দেয় রাজ্য সরকার। প্রকল্পটি মোট ১,৬০,০০০টি বিদ্যালয় উদ্বোধন করতে সমর্থ হয়েছিল। এগুলোর মধ্যে ৮৪,০০০টি হল বিকল্প শিক্ষাদানের জন্য নির্মিত বিকল্প বিদ্যালয়। প্রায় ৩৫ লক্ষ শিশু এই বিকল্পের দ্বারা উপকৃত হয় এবং সমগ্র প্রকল্পটি ইউনিসেফ ও অন্যান্য আন্তর্জাতিক প্রকল্পের সাথে সংযুক্ত ছিল।
কোনও কোনও রাজ্যে গত তিন বছরে প্রাথমিক শিক্ষাক্ষেত্রে ৯৩ থেকে ৯৫% নথিভুক্তির হার লক্ষ্য করা গেছে। নারীশিক্ষাক্ষেত্রে অধিক কর্মী নিয়োগ ও ছাত্রীদের পরিবর্ধিত নথিভুক্তিকরণও এই প্রকল্পের একটি বিশিষ্ট দিক। চলতি শিক্ষাপ্রকল্পটি হল সর্বশিক্ষা অভিযান, যা পৃথিবীর অন্যতম বৃহত্তম শিক্ষাপ্রকল্প। নথিভুক্তিকরণ বাড়ানো গেলেও শিক্ষার গুণগত মান এখনও আশানুরূপ নয়।
১৯৮৬ তে প্রণীত জাতীয় শিক্ষানীতি অনুযায়ী ভারতের মাধ্যমিক পাঠ্যক্রমে পরিবেশ সচেতনতা, বিজ্ঞান ও প্রকৌশল শিক্ষা এবং যোগ প্রভৃতি ঐতিহ্যগত বিষয়কে অন্তর্ভুক্ত করা হয়েছে। ১৪ থেকে ১৮ বছর বয়সী ছাত্রছাত্রীরা এই শিক্ষার আওতায় পড়ে, ২০০১ এর আদমশুমারি অনুযায়ী দেশ জুড়ে যাদের সংখ্যা ছিল ৮ কোটি ৮৫ লক্ষ।
পাঞ্জাবে বহুসংখ্যক সরকারী উচ্চশিক্ষা প্রতিষ্ঠান রয়েছে। এগুলিতে সমস্ত গুরুত্বপূর্ণ কলা, মানববিদ্যা, বিজ্ঞান, ইঞ্জিনিয়ারিং, আইন, ঔষধ, আনুষঙ্গিক বিজ্ঞান ও বাণিজ্য সংক্রান্ত পাঠ্যক্রমের বন্দোবস্ত আছে। এই সমস্ত প্রতিষ্ঠান স্নাতক ও স্নাতকোত্তর পঠনপাঠনের উপযোগী। সমস্ত বিশিষ্ট ক্ষেত্রে গবেষণার সুবিধাও রাজ্যে উপলভ্য। পাঞ্জাব কৃষি বিশ্ববিদ্যালয় বিশ্বে কৃষিবিজ্ঞানের অন্যতম পথিকৃৎ। ১৯৬০-৭০ এর দশকে পাঞ্জাব তথা ভারতব্যাপী সবুজ বিপ্লবের ক্ষেত্রে বিশ্ববিদ্যালয়টির গুরুত্বপূর্ণ ভূমিকা ছিল।
পাঞ্জাবের অনেক কলেজকে ইউজিসি স্বায়ত্তশাসনের অধিকার দিয়েছে।
২০১৫ এর হিসেব অনুযায়ী পাঞ্জাবে ৯২০ টি এমবিবিএস এবং ১০৭০ টি ডেন্টাল ডিগ্রি আসন রয়েছে।
মেসোমণ্ডল
মেসোমণ্ডল সমুদ্রপৃষ্ট হতে ৫০ কিলোমিটার (১৬০,০০০ ফিট ৩১ মাইল) উপরে স্ট্রাটোবিরতি থেকে শুরু হয়ে মেসোবিরতি পর্যন্ত প্রায় ৮০ থেকে ৮৫ (৫০-৫৩ মাইল; ২৬০০০০-২৮০০০০ ফুট) কিলোমিটার এলাকা জুড়ে বিস্তৃত। উল্কাপিন্ড সাধারণত ৭৬ কিমি থেকে ১০০ কিমি এর মধ্যে উচ্চতায় মেসোমণ্ডল দেখা যায়। তাপমাত্রা মেসোমণ্ডলে উচ্চতা বাড়ার সঙ্গে সঙ্গে হ্রাস যায়। মেসোমণ্ডলের উপরে অবস্থিত মেসোবিরতিতে তাপমাত্রা এত হ্রাস পায় যে এটিই পৃথিবীর সবচেয়ে শীতলতম স্থান এবং ঐ স্থানের গড় তাপমাত্রা প্রায় -৮৫° সেলসিয়াস (-১২০° ফাঃ, ১৯০ কেলভিন)। এই উচ্চতায় তাপমাত্রা -১০০° সেলসিয়াস (-১৫০° ফাঃ; ১৭০ কেলভিন) পর্যন্ত হ্রাস পেতে পারে। এই স্তরের ঠান্ডা তাপমাত্রার কারনে জলীয় বাষ্প জমাট বাঁধে।
সাদিন (পত্রিকা)
সাদিন () হচ্ছে গুয়াহাটি থেকে প্রকাশিত অসমীয়া ভাষার একটি সাপ্তাহিক পত্রিকা। ১৯৮৯ সালে পত্রিকাটি প্রথম প্রকাশ পায়। বর্তমান প্রধান সম্পাদক তিলক হাজরিকা এবং নির্বাহী সম্পাদক অনুরাধা শর্মা পূজারী। ২০১৩ সালে সাদিনে রজত জয়ন্তী অ্থাৎ ২৫ বছর পালন করা হয়। পত্রিকাটির প্রথম নির্বাহী সম্পাদক ছিলেন অজিত কুমার ভূঞা।
সাদিন পত্রিকাটি ১৯৮৯ সাল থেকে প্রতি শুক্রবার প্রকাশিত হয়ে আসছে। বর্তমানে সাদিনের ইন্টারনেট সংস্করণো উপলব্ধ রয়েছে।
২৪ পৃষ্ঠার এই সাপ্তাহিক পত্রিকাটি বিভিন্ন স্থানীয়, রাষ্ট্রীয় তথা আন্তঃরাষ্ট্রীয় খবর পরিবেশন করে থাকে। এর সাথে শিল্প-সাহিত্য, মহাকাশ, বিনোদন, ক্রীড়া ইত্যাদি নিয়মিত পৃষ্ঠাসমূহের পাশাপাশি ধারাবাহিক উপন্যাস, গল্প-কবিতা এবং প্রবন্ধকে গুরুত্ব দিয়ে বিভিন্নধরণের লেখা প্রকাশ করে। শিশুদের জন্যে "সাদিনর চোতাল" পৃষ্ঠা অন্যতম সংযোজন।
তাপমণ্ডল
তাপমণ্ডল (থার্মোস্ফিয়ার নামেও পরিচিত) প্রায় ৮০ কিলোমিটার (৫০ মাইল;২৬০.০০০ ফুট) উপরে অবস্থিত এবং মেসোবিরতি থেকে তাপবিরতি পর্যন্ত এই স্তরের তাপমাত্রা উচ্চতা বৃদ্ধি সঙ্গে সঙ্গে বাড়তে থাকে যা এক্সোস্ফিয়ারে প্রবেশ করলে উচ্চতার সঙ্গে সঙ্গে ধ্রুবক হয়। যেহেতু তাপবিরতি এক্সোমণ্ডলের নিচে অবস্থিত তাই একে এক্সোবেসও বলা হয়। এর গড় উচ্চতা পৃথিবী থেকে প্রায় ৭০০ কিলোমিটার কিন্তু প্রকৃতপক্ষে সৌর ক্রিয়া ও ব্যাপ্তি সঙ্গে পরিবর্তিত হয় ৫০০ থেকে ১০০০ (৩১০-৬২০ মাইল; ১৬০০০০০-৩৩০০০০০ ফুট) কিলোমিটার পর্যন্ত। এই স্তরের তাপমাত্রা সর্বোচ্চ ১,৫০০° সেলসিয়াস (২,৭০০° ফাঃ) পর্যন্ত হয়। আন্তর্জাতিক মহাকাশ স্টেশন-এর কক্ষপথ এই স্তরের ৩২০ থেকে ৩৮০ কিলোমিটারের (২০০ এবং ২৪০ মাইল) মধ্যে অবস্থিত। মেরুজ্যোতি যা উত্তর গোলার্ধে অরোরা বোরিয়ালিস (aurora borealis) এবং দক্ষিণ গোলার্ধে অরোরা অস্ট্রালিস (aurora australis) নামে পরিচিত তা মাঝেমধ্যে তাপমণ্ডল এবং এক্সোমণ্ডল নীচের অংশ দেখা যায়।
এক্সোমণ্ডল
এক্সোমণ্ডল হচ্ছে পৃথিবীর বায়ুমন্ডলের সবচেয়ে দূরবর্তী স্তর; এক্সোবেস থেকে শুরু হয়ে এই স্তর ৭০০ কিলোমিটার উপরে বিস্তৃত এবং সমুদ্রতল হতে প্রায় চাঁদের দূরত্বের অর্ধেক পথ। এটি প্রধানত হাইড্রোজেন, হিলিয়াম এবং কিছু ভারী অণুসমূহ যেমন নাইট্রোজেন, অক্সিজেন এবং কার্বন ডাইঅক্সাইড দিয়ে গঠিত। এই অণু ও পরমাণুসমূহ পরস্পর থেকে এত দূরে থাকে যে একে অপরের সঙ্গে সংঘর্ষে লিপ্ত হয় না ফলে বায়ুমন্ডল আর গ্যাস হিসাবে আচরণ করে না। এই সকল মুক্ত ভ্রমনরত কণাসমূহ নিক্ষিপ্ত বস্তুর নির্দিষ্ট আবক্র পথ অনুসরণ করে। এই স্তরে বায়ু খবই হালকা।
ট্রপোমণ্ডল
ট্রপোমণ্ডল ভূপৃষ্ঠ থেকে শুরু হয় এবং প্রায় ১২ কিলোমিটার উচ্চতায় ট্রপোপজ পর্যন্ত বিস্তৃত,যদিও এই উচ্চতার তারতম্য ঘটে আবহাওয়ার কারণে যা মেরুতে প্রায় ৯ কিলোমিটার (৩০,০০০ ফুট) এবং বিষুবরেখায় প্রায় ১৭ কিলোমিটার (৫৬,০০০ ফুট)। ট্রপোমণ্ডল সবচেয়ে বেশি উত্তপ্ত হয় ভূপৃষ্ঠ কর্তৃক বিকিরিত তাপশক্তি দ্বারা, তাই সাধারণত ট্রপোমণ্ডলের সর্বনিম্ন অংশ উষ্ণ এবং উচ্চতা বৃদ্ধির সঙ্গে তাপমাত্রা হ্রাস পায়। মূলত সমস্ত আবহাওয়ার ঊপাদান যেমন মেঘ ইত্যাদিসহ ট্রপোমণ্ডল বায়ুমণ্ডলের ভরের প্রায় ৮০% ধারণ করে। ট্রপোপজ হচ্ছে ট্রপোমণ্ডল ও স্ট্রাটোমণ্ডলের মধ্যে সীমারেখা সরূপ।
হাজারিবাগ
হাজারিবাগ হল ভারত এর ঝাড়খন্ড রাজ্যের হাজারিবাগ জেলার সদর শহর।এই শহরটি উত্তর ছোটনাগপুর বিভাগ এর অন্তর্গত।
'হাজারিবাগ' হল একটি পার্শিয়ান শব্দ।'হাজারি' শব্দের অর্থ 'হাজার' এবং ' 'বাগি' শব্দের অর্থ বাগান।
২০১১ সালের জনগননায় হাজারিবাগ শহরের মোট জনসংখ্যা হল ১৮৬১৩৯ জন। শহরের মোট জনসংখ্যার ৮০,০৯৫ জন পুরুষ ও ৭২,৫০৪ জন নারী।
এই শহরটি ছোটনাগপুর মালভূমির উপর অবস্থিত।শহরটি সমুদ্র সমতল থেকে ৬১০ মিটার (২,০০০ ফুট) উচ্চতায় অবস্থিত।শক্হরটির পাশদিয়ে দামোদর নদ এর উপনদী কোনা নদী প্রবাহিত।
২০১৬ গ্রীষ্মকালীন অলিম্পিকে শ্যুটিং
২০১৬ গ্রীষ্মকালীন অলিম্পিকে শ্যুটিং প্রতিযোগিতা ৬ আগস্ট থেকে ১৪ আগস্ট পর্যন্ত রিও দি জেনেরিওর ন্যাশনাল শ্যুটিং সেন্টারে অনুষ্ঠিত হবে। এবারের গেমসে ১৫টি বিভাগে ৩৯০ জন শ্যুটার প্রতিদ্বন্দ্বিতা করবে। ২০১২ সালের প্রতিযোগিতার ইভেন্ট নিয়ম ও গাইড লাইনে কিছু পরিবর্তন আনা হয়েছে।
পুর্ববর্তী গেমসের নিয়মানুযায়ী বিশ্ব ও মহাদেশ পর্যায়ের শীর্ষ র্যাঙ্কিংয়ে অবস্থানকারী খেলোয়াড়দের জন্য কোঠা সহ যোগ্যতা বাছাই করা হয়। আন্তর্জাতিক শ্যুটিং স্পোর্ট ফেডারেশনের গাইডলাইন অনুযায়ী দুবছর আগে স্পেনের গ্রানাডায় অনুষ্ঠিত ২০১৪ আইএসএসএফ বিশ্ব শ্যুটিং চ্যাম্পিয়নশিপসহ আইএসএসএফ বিশ্বকাপ ও বিশ্ব চ্যাম্পিয়নশিপের শীর্ষ স্থানে থাকা অথবা মহাদেশীয় (এশিয়া, ইউরোপ, আমেরিকা, আফ্রিকা ও ওশেনিয়া) পর্যায়ে শীর্ষে অবস্থানকারী খেলোয়াড়রা সরাসরি নির্বাচিত হয়েছে। ব্রাজিল বিশ্ব চ্যাম্পিয়নশিপ হতে যোগ্যতা অর্জন করতে পারেনি তবে তাদের জন্য স্বাগতিক দেশের নয়টি স্থান সংরক্ষিত রয়েছে।
স্বাগতিক জাতি (ব্রাজিল)
পালামনের
পালামনের বা পালামনেরু ( তেলুগু : పలమనేరు) ভারতের অন্ধ্রপ্রদেশ রাজ্যের চিত্তুর জেলার অন্তর্গত একটি ছোট শহর । এই শহরটি পালামনের মন্ডলের কেন্দ্রীয় স্থল ।
পালামনের নামটি 'পল্লব এরু ' শব্দের পরিবর্তিত রূপ । তেলুগু ভাষায় এর অর্থ পল্লব দের দ্বারা খনন করা জলাশয় । পালামনের কে দক্ষিণভারতের দুগ্ধ শহর ও বলা হয় ।
পালামনের শহর টি চিত্তুর জেলায় অবস্থিত । সমুদ্রতল থেকে এর গড় উচ্চতা ৬৮৩ মিটার (২,২৪৪ ফুট )। এখানকার জলবায়ু নাতিশীতোষ্ণ ও মনোরম । 
পালামনের চিত্তুর - ব্যাংগালোর সংযোগকারী ৬৯ নম্বর জাতীয় সড়ক এবং অনন্তপুর ও কৃষ্ণগিরি সংযোগকারী ৪২ নম্বর জাতীয় সড়কের সংযোগস্থলে অবস্থিত । এই শহরটি চেন্নাই ও ব্যাংগালোর এর সাথে সুসংযুক্ত । 
পালামনের এ অবস্থিত পালমানের লেক একটি দর্শনীয় স্থান ।
ফৈজাবাদ জেলা
ফৈজাবাদ জেলা ভারতের উত্তরাংশের উত্তর প্রদেশ রাজ্যের ৭১ টি জেলার একটি জেলা । ফৈজাবাদ শহর হল এই জেলার প্রশাসনিক সদর দপ্তর । ২০১১ সালের জনগণনা অনুযায়ী এই জেলার মোট জনসংখ্যা ২,৪৬৮,৩৭১ জন । 
২০১১ সালের জনগণনা অনুযায়ী ফৈজাবাদ জেলার মোট জনসংখ্যা ২,৪৬৮,৩৭১ জন । যা মোটামুটিভাবে কুয়েত  অথবা আমেরিকার নেভাদা রাজ্যের জনসংখ্যার সমান । জনসংখ্যার বিচারে এই জেলার স্থান ১৭৮ তম (ভারতের মোট ৬৪০ টি জেলার মধ্যে) । এই জেলার জনঘনত্ব . । ২০০১-২০১১ দশকে এই জেলায় জনসংখ্যা বৃদ্ধির হার ছিল ১৮.১৬ % । ফৈজাবাদ জেলার লিঙ্গ অনুপাত ৯৬১ জন মহিলা, প্রতি ১০০০ জন পুরুষের অনুপাতে , এবং সাক্ষরতার হার ৭০.৬৩ % ।
১৯৭৫ সালে ফৈজাবাদ শহরে ড: রাম মনোহর লোহিয়া বিশ্ববিদ্যালয় স্থাপিত হয় ।
স্বাস্থ্য এবং দীর্ঘ জীবন
স্বাস্থ্য এবং দীর্ঘ জীবন অসমীয়া ভাষাতে প্রকাশিত একটি স্বাস্থ্য সম্পৰ্কীয় ম্যাগাজিন। ম্যাগাজিনটির প্রধান সম্পাদক শরত্‍ রাজখোয়া, নির্বাহী সম্পাদক ডাঃ মিহির কুমার গোস্বামী (অবৈতনিক) এবং সার্কুলেশনের দায়িত্বে আছেন তপন কলিতা। ডাঃ গকুল বরা, ডাঃ (ড°) রতন কুমার কটকী, ডাঃ মানস প্রতিম বরুয়া, ডাঃ দিগন্ত চেতিয়া, ডাঃ বিষ্ণুপ্রসাদ শর্মা, ভেষজ রত্ন ড গুণারাম খনিকর এবং গুয়াহাটি উচ্চ ন্যায়ালয় এর অধিবক্তা অসীম চমুয়া ম্যাগাজিনটির উপদেষ্টা। ২০১২ সালের জুন মাসে ম্যাগাজিনটির দ্বাদশ বছর পূর্ণ করে।
ম্যাগাজিনটিতে মূলতঃ স্বাস্থ্য, রোগ এবং নিরাময় সম্পর্কিত প্রবন্ধ প্রকাশিত হয়। এর সাথে বনৌষধি পরিচয়, যোগাসন সম্পৰ্কীয় লেখনি, পাঠকের চিঠি ইত্যাদির সাথে স্বাস্থ্য সম্পর্কিত খবর ("স্বাস্থ্য সংবাদ") ও প্রকাশ পায়।
অসম চুক্তি
অসম চুক্তি (১৯৮৫) ভারত সরকার এবং অসম আন্দোলন এর নেতৃত্বের মধ্যে ১৯৮৫ সালের ১৫ আগষ্ট নতুন দিল্লীতে স্বাক্ষর হওয়া একটি সমঝোতা চুক্তি (ইংরেজী:Memorandum of Settlement (MoS))। এই চুক্তির মাধ্যমে অসম আন্দোলন এর পরিসমাপ্তি ঘটেছিল এবং এর ফলশ্রুতিতে আন্দোলনের নেতৃত্বে থাকা একটা রাজনৈতিক দল গঠন করে যা পরবর্তী সময়ে আসাম সরকার গঠন করেছিল।
যদিও এই চুক্তির মাধ্যমে অসম আন্দোলনের পরিসমাপ্তি ঘটেছিল, চুক্তির অনেকগুলো গুরুত্বপূর্ণ দফা আজ ও কার্যকর হয় নাই। যার ফলশ্রুতিতে কিছু মূল সমস্যা এখনো রয়ে গেছে।
অসম আন্দোলনের প্রতিনিধি
অসম সরকার এবং ভারত সরকারের প্রতিনিধি
এই চুক্তির স্বাক্ষরের সময়ে উপস্থিত ছিলেন
জারণ অবস্থা
জারণ অবস্থা বা জারণ সংখ্যা হলো একটি রাসায়নিক যৌগের মধ্যে থাকা কোনো পরমাণুর জারিত অথবা বিজারিত অবস্থা নির্দেশকারী সংখ্যা। সাধারণ বা মুক্ত অবস্থায় কোনো পরমাণুর জারণ সংখ্যা শূন্য থাকে। তত্ত্বগতভাবে, কোনো পরমাণু যদি পুরোপুরি আয়নীয় যৌগ তৈরি করে, তবে সেই পরমানুতে মোট যে পরিমাণ আধানের পরিবর্তণ হবে সেটাই ওই যৌগে উক্ত পরমানুটির জারণ সংখ্যা।
যৌগের ওপর নির্ভর করে জারণ সংখ্যা ধনাত্বক, শূন্য অথবা ঋণাত্বক হতে পারে।
"জারণ" শব্দটি বিজ্ঞানী ল্যাভয়সিয়ের অক্সিজেনের সাথে যুক্ত হওয়া বোঝাতে সর্বপ্রথম ব্যবহার করেন। পরবর্তীকালে, যে কোনো মৌল বা যৌগ থেকে ইলেকট্রন বেরিয়ে গেলে সেই প্রক্রিয়াকে জারণ বলে ধরা হয়।
জারণ সংখ্যা সাধারণত পূর্ণ সংখ্যা হলেও, বিশেষ ক্ষেত্রে জারণ সংখ্যা ভগ্নাংশও হতে পারে; যেমনঃ ম্যাগনেটাইট (FeO) যৌগে লৌহের জারণ সংখ্যা ৮/৩।
কোনো রাসায়নিক বিক্রিয়ায় মৌলিক পদার্থের জারণ সংখ্যা বেড়ে গেলে সেই বিক্রিয়াকে জারণ বিক্রিয়া বলা হয়; অপরদিকে, জারণ সংখ্যা কমলে সেই বিক্রিয়াকে বিজারণ বলা হয়। যে কোনো রাসায়নিক প্রক্রিয়ায় জারণ - বিজারণ একই সাথে ঘটে থাকে। একটি মৌল জারিত হলে অন্য কোনো মৌল বিজারিত হয়।
ধাতুকল্প
ধাতুকল্প হল একধরনের মৌলিক পদার্থ, যা ধাতু ও অধাতুর মাঝামাঝি বা একই সাথে উভয়ের ধর্ম প্রকাশ করে। ধাতুকল্পের কোনও নির্দিষ্ট সংজ্ঞা না থাকলেও, রসায়নবিদ্যায় এই শব্দটি বহুল ব্যবহৃত। সাধারনভাবে ৬ টি মৌলকে ধাতুকল্প হিসেবে ধরা হয়, যেগুলি হলঃ বোরন, সিলিকন, জার্মেনিয়াম, আর্সেনিক, অ্যান্টিমনি এবং টেলুরিয়াম। আরও ৫ টি মৌল, যাদের ধাতুকল্প বলা যেতে পারে, তারা হলঃ কার্বন, অ্যালুমিনিয়াম, সেলেনিয়াম, পোলোনিয়াম এবং অ্যাস্টাটিন।
ধাতুর মত দেখতে হলেও ধাতুকল্পগুলি সাধারণত ভঙ্গুর হয় এবং এদের তড়িত্‍ পরিবাহিতা কম হয়। রাসায়নিক বিক্রিয়ায় ধাতুকল্প বেশীরভাগ ক্ষেত্রেই অধাতুর মত আচরণ করে।
ভারত সঞ্চার নিগম লিমিটেড
ভারত সঞ্চার নিগম লিমিটেড (সংক্ষেপে BSNL) হলো ভারত সরকারের রাষ্ট্রায়ত্ত্ব টেলিযোগাযোগ কোম্পানী। এর সদর দপ্তর নতুন দিল্লিতে অবস্থিত।
এই সংস্থাটি ল্যান্ডলাইন, মোবাইল ও ব্রডব্যান্ড পরিষেবা ছাড়াও আইপিটিভি পরিষেবা দেয়।
রহনপুর (দ্ব্যর্থতা নিরসন)
রহনপুর নামটি দিয়ে বোঝানো হতে পারে -
ডাউনলোড স্টুডিও
ডাউনলোড স্টুডিও হলো একটি ডাউনলোড ম্যানেজার যেটি কন্সিয়েভা লিমিটেড কর্তৃক তৈরিকৃত ও বাজারজাতকৃত। ডাউনলোড স্টুডিওর সাহায্যে যেকোনো ওয়েবসাইট থেকে ফাইল ডাউনলোডের পাশাপাশি অনলাইনে লাইভ অডিও, ভিডিও দেখা এবং শোনা যায়। ডাউনলোড স্টুডিও ২০০৪ সালে ‘পিসি ম্যগাজিন’-এর "সেরা ডাউনলোড ম্যানেজার" পুরস্কার লাভ করে।
আইবেরিয়া
আইবেরিয়া, মাদ্রিদে অবস্থিত স্পেন এর পতাকাবাহী একটি এয়ারলাইন, এটি তার প্রধান কেন্দ্র মাদ্রিদ-বারাজাস এয়ারপোর্ট এবং বার্সেলোনা এল প্রাট এয়ারপোর্ট হতে আন্তর্জাতিক রুটে বিমান পরিচালনা করে থাকে । আইবেরিয়া, আইবেরিয়া আঞ্চলিক(একটি স্বতন্ত্র এয়ার ক্যারিয়ার এয়ার নস্ট্রাম দ্বারা পরিচালিত) এবং আইবেরিয়া এক্সপ্রেস এর সাথে, আইবেরিয়া গ্রুপ এর একটি অংশ ।
আইবেরিয়া এয়ার ট্রান্সপোর্ট কোম্পানি ১৯২৭ সালের ২৮ জুন তাদের যাত্রা শুরু করে । প্রথম ফ্লাইটটি পরিচালিত হয় ১৯২৭ সালের ১৪ ডিসেম্বর । এক বছরের মধ্যে কোম্পানিটি স্পেনিশ সরকারের স্পন্সরশীপ লাভ করে । ২০১০ সালের এপ্রিলে এটা নিশ্চিত হয় যে আইবেরিয়া এবং ব্রিটিশ এয়ারওয়েজ একত্রিত হতে যাচ্ছে ।
এদের উদ্দেশ্য ছিলো একত্রিত হওয়ার মাধ্যমে বিশ্বের তৃতীয় বৃহত্তম এয়ারলাইনে পরিণত হওয়া ।
কোম্পানীটির সদর দপ্তর মাদ্রিদ এর এমভি৪৯ বিজনেস পার্ক এ অবস্থিত । সদর দপ্তরটি অ্যাভেনিদা ডি আমেরিকা ও এম-৩০ হাইওয়ে এর সংযোগস্থলের সন্নিকটে অবস্থিত । ২০১৩ সালে কোম্পানীটি অর্থ এর প্রধান কার্য্যালয় তার পূর্বের অবস্থান ভেলাজকুয়েজ ক্যাম্পাস, মাদ্রিদের সালামানকা জেলা থেকে এমভি৪৯ বিজনেস পার্ক এ স্থানান্তরিত করে ।
আইবেরিয়া ১৭টি অভ্যন্তরীণ গণ্তব্যস্থল এবং আফ্রিকা, আমেরিকা, এশিয়া এবং ইউরোপ মহাদেশের ৩৬টি দেশের ৬১টি আন্তর্জাতিক গণ্তব্যস্থলে (২০১৫ সালের ৫ জুলাই অণুসারে) এর বিমানসমূহ পরিচালনা করে থাকে ।
২০১৫ সালের ডিসেম্বর অণুযায়ী নিচের এয়ারলাইনগুলোর সাথে আইবেরিয়া এয়ারলাইন্সের কোড শেয়ার চুক্তি রয়েছে-এয়ারবাস এ৩১৯-১০০, এয়ারবাস এ৩২০-২০০, এয়ারবাস এ৩২০নিও, এয়ারবাস এ৩২১-২০০, এয়ারবাস এ৩২১নিও, এয়ারবাস এ৩৩০-২০০, এয়ারবাস এ৩৩০-৩০০,এয়ারবাস এ৩৪০-৩০০, এয়ারবাস এ৩৪০-৬০০,এয়ারবাস এ৩৫০-৯০০ ইত্যাদি ।
আন্তর্জাতিক দীর্ঘ ভ্রমণের ক্ষেত্রে আইবেরিয়া এয়ারলাইন্স দুই শ্রেণির কেবিন অফার করে থাকে । এগুলো হচ্ছে যথাক্রমে বিজনেস ক্লাস ও ইকোনমি ক্লাস । ২০০৯ সালের মার্চ মাসে আইবেরিয়া ঘোষণা করে যে, ২০০৯ থেকে ২০১১ সাল নাগাদ তারা তাদের দূরপাল্লার বিমানগুলোতে নতুন নতুন ধরনের বিজনেস ক্লাস সহ সকল বিমানের ইকোনমি ক্লাসগুলো আরও উন্নত ও মানসম্মত করবে । আইবেরিয়া বর্তমানে তিন শ্রেণির বিজনেস ক্লাস সুবিধা প্রদান করে থাকে ।
বিজনেস ক্লাস সুবিধা স্পেনের অভ্যন্তরীণ ফ্লাইট এবং ইউরোপগামী ফ্লাইটগুলোতে পাওয়া যায় ।বিজনেস ক্লাস এর যাত্রীরা চেক-ইন, সিকিউরিটি, বোর্ডিং, ব্যাগেজ এবং লাউঞ্জ একসেস ইত্যাদির ক্ষেত্রে অধিক সুবিধা পেয়ে থাকে ।
মধ্যম দূরত্বের গণ্তব্যস্থল যেমন-মিশর গায়ানা ইসরাইল নাইজেরিয়া রাশিয়া ইত্যাদি গণ্তব্যে যাত্রার ক্ষেত্রে বিজনেস ক্লাব সুবিধাটি পাওয়া যায় ।বিজনেস ক্লাব যাত্রীদের সেবার ক্ষেত্রে আরও অধিক আরামপ্রদ কেবিন ও সিট ব্যবস্থা এবং অডিও, ভিডিও ইত্যাদি সুবিধা প্রদান করা হয়ে থাকে ।
সাধারণত আমেরিকা অথবা দক্ষিণ আফ্রিকার মত দূর পাল্লার ফ্লাইটের ক্ষেত্রে এ সুবিধা লাভ করা যায় । বিজনেস প্লাস যাত্রীদের সর্বাধুনিক সেবা প্রদান করা হয়ে থাকে ।
আইবেরিয়া এয়ারলাইন্সের যাত্রীদের জন্য প্রথম শ্রেণীর খাবার নির্বাচিত হয় গেইট গুরমেন্ট নামক এয়ারলাইন ক্যাটারিং ফার্ম এর মাধ্যমে । অত্যন্ত উন্নতমানের এবং সুস্বাদু খাবার এবং পানীয় আইবেরিয়া এয়ারলাইন্স এর বিমানে ভ্রমণ অবস্থায় পরিবেশিত হয়ে থাকে ।
সাধারনভাবে আইবেরিয়া এয়ারলাইন্সের যাত্রীদের আনন্দদায়ক ভ্রমণের লক্ষ্যে অডিও, ভিডিও, মিউজিক, গেমস ইত্যাদি বিনোদনের ব্যবস্থা রয়েছে । এছাড়াও বিভিন্ন ধরনের ম্যাগাজিনসহ যাত্রীদের ভ্রমনটি উপভোগ্য করে তোলার লক্ষ্যে বিভিন্ন বিনোদনের ব্যবস্থা রাখা হয় । এছাড়াও বিমানগুলোতে যাত্রীদের ইন্টারনেট ব্যবহারের জন্য ওয়াই-ফাই সুবিধা চালু রয়েছে ।
বিশ্বের সকল শ্রমিক, এক হও!
রাজনৈতিক শ্লোগান বিশ্বের সকল শ্রমিক এক হও! সবথেকে জনপ্রিয় রাজনৈতিক শ্লোগানসমূহের অন্যতম যাকে কার্ল মার্ক্স এবং ফ্রিডরিখ এঙ্গেলস এর ১৮৪৮ সালের "কমিউনিষ্ট পার্টির” ইস্তাহার থেকে গ্রহণ করা হয়েছে। জার্মান ভাষার মূল "()"র অর্থ "সকল দেশের সর্বহারা এক হও!" কিন্তু শীঘ্রই ইংরেজীতে "বিশ্বের সকল শ্রমিক এক হও! শৃঙ্খলের বাহিরে আপনার হারানোর কিছু নাই!" হিসেবে বিখ্যাত হয়। অন্য একটি পরিবর্তিত রূপ "সকল দেশের শ্রমিক এক হও!"যা মার্ক্সের সমাধিপ্রস্তরে খোঁদাই করা আছে।
গোপালগ্রাম ইউনিয়ন
গোপালগ্রাম ইউনিয়ন বাংলাদেশর খুলনা বিভাগের মাগুরা জেলার সদর উপজেলার একটি ইউনিয়ন।
গোপালগ্রাম ইউনিয়ন খুলনা বিভাগের মাগুরা জেলার সদর উপজেলার অন্তর্গত। মাগুরা সদর উপজেলার মাগুরা- নড়াইল মহাসড়কের ১৬ কিলোমিটার পুর্ব দিকে ১৩নং গোপালগ্রাম ইউনিয়ন পরিষদটি অবস্থিত। এর উত্তরে শত্রুজিৎপুর ইউনিয়ন, পশ্চিমে জগদল ইউনিয়ন, দক্ষিনে বেরইল পলিতা ইউনিয়ন এবং পুর্ব পার্শে নবগঙ্গা নদী। এই ইউনিয়নের আয়তন ১৫.৫৫ বর্গ কিলোমিটার
পুর্বে গোপালগ্রাম এবং শত্রুজিৎপুর ইউনিয়ন এক সংঙ্গে সংযুক্ত ছিল। এখন পৃথক হয়ে গোপালগ্রাম ইউনিয়ন হিসাবে পরিচিত হয়েছে। বর্তমান ইউনিয়ন ভবনটির স্থাপন কাল ২০০৬ সাল।
২০১১ সালের আদম শুমারি অনুযায়ী এখানকার লোকসংখ্যা প্রায় ১৫,৪১১ জন। গোপালগ্রাম ইউনিয়নে মৌজার সংখ্যা- ০৮ টি এবং মোট গ্রাম সংখ্যা ০৮ টি। গ্রামের নাম সমূহঃ-
২০০১ এর শিক্ষা জরীপ অনুযায়ী এখানে শিক্ষার হার– ৪৭%।মাগুরা-নড়াইল সড়ক পথের মাগুরা শহরের চাউলিয়া বাস স্ট্যান্ড থেকে গোপাল গ্রামের দুরুত্ব ১৬ কিলোমিটার। মাগুরা জেলা শহর থেকে গোপালগ্রাম যাতায়াতের মাধ্যম রয়েছে বাস, অটো রিক্সা, ভ্যান ইত্যাদি।গোপালগ্রাম ইউনিয়ন
নহাটা যোগেন্দ্রনাথ মন্ডল স্মৃতি মহাবিদ্যালয়
নহাটা যোগেন্দ্রনাথ মন্ডল স্মৃতি মহাবিদ্যালয় ভারত এর পশ্চিমবঙ্গ রাজ্যের বনগাঁ মহকুমার অন্তর্গত নহাটায় অবস্থিথ।এইটি এই অঞ্চলে সকলের কাছে নহাটা কলেজ নামে পরিচিত।এই কলেজে কলাবিভাগ ও কমকর্স এর বিষয় গুলির পঠন পাঠনের ব্যবস্থা রয়েছে।
হাজীপুর ইউনিয়ন, মাগুরা সদর
হাজীপুর ইউনিয়ন বাংলাদেশের মাগুরা জেলার একটি প্রশাসনিক এলাকা।
হাজীপুর ইউনিয়ন খুলনা বিভাগের মাগুরা জেলার সদর উপজেলার অন্তর্গত। এটি মাগুরা-ঝিনাইদহ মহাসড়কের ৬ কিলোমিটার পুর্ব দিকে অবস্থিত। এর পূর্বে আঠারখাদা ইউনিয়ন, পশ্চিমে হরিশংকরপুর ইউনিয়ন, উত্তরে শ্রীকোল ইউনিয়ন, দক্ষিণে নবগঙ্গা নদী ও হাজরাপুর ইউনিয়ন। এই ইউনিয়নের আয়তন ১৪ বর্গ কিলোমিটার।
বর্তমান ইউনিয়ন ভবনটির স্থাপন কাল ২০০১ সাল।
২০১১ সালের আদম শুমারি অনুযায়ী এখানকার লোকসংখ্যা প্রায় ২৯,২৯১ জন। হাজিপুর ইউনিয়নে মৌজার সংখ্যা- ১৯টি এবং মোট গ্রাম সংখ্যা ২১টি। গ্রামের নাম সমূহঃ-
২০০১ এর শিক্ষা জরীপ অনুযায়ী এখানে শিক্ষার হার – ৪৯%।
মাগুরা-ঝিনাইদহ মহাসড়কের মাগুরা শহরের ভায়না বাস স্ট্যান্ড থেকে হাজীপুর ইউনিয়নের দুরুত্ব ৬ কিলোমিটার দূরে বিশ্বরোড সংলগ্ন ইছাখাদা পুরাতন বাজারে ইউনিয়ন কমপ্লেক্স ভবন টি অবস্থিত। মাগুরা জেলা শহর থেকে হাজীপুর যাতায়াতের মাধ্যম রয়েছে বাস, অটো রিক্সা,সিএসজি,মটর চালিত ভ্যান ইত্যাদি।
হাজীপুর ইউনিয়ন
সুরজিৎ পাতর
সুরজিত পাতর (ਸੁਰਜੀਤ ਪਾਤਰ) হলেন ভারতের পাঞ্জাবের একজন পাঞ্জাবী ভাষার লেখক এবং কবি। তার কবিতা সাধারণ জনগণের কাছে অপরিমেয় জনপ্রিয়তা পেয়েছে এবং সমালোচকদের কাছ থেকে উচ্চ প্রশংসা লাভ করেছে।
ড. সুরজিত পাতর জলন্ধর জেলার পাত্তার (ਪੱਤੜ) কালান গ্রামের বাসিন্দা ছিলেন; যার থেকে তার পদবী। তিনি কপূরথলার রনধীর কলেজ থেকে স্নাতক এবং পাতিয়ালার পাঞ্জাব বিশ্ববিদ্যালয় থেকে স্নাতকোত্তর ডিগ্রি লাভ করেন। গুরু নানক দেব বিশ্ববিদ্যালয়, অমৃতসর থেকে "লোকসাহিত্যের, গুরু নানক বানীতে রূপান্তর" এর   উপর সাহিত্যে পিএইচডি করেন।  এরপর তিনি প্রাতিষ্ঠানিক পেশায় যোগদান করেন এবং পাঞ্জাব কৃষি বিশ্ববিদ্যালয়, লুধিয়ানা থেকে পাঞ্জাবি অধ্যাপক হিসেবে অবসর গ্রহণ করেন। তিনি মধ্য ষাটের দশকে কাব্যচর্চা শুরু করেন। তাঁর উল্লেখযোগ্য কবিতাগুলি হল "হাওয়া ভিচ লিখে হার্ফ" (বাতাসে লেখা শব্দ ), বিরখ আরজ কারে (এইসব কথা বৃক্ষ বলছিল), হানেরে ভিচ সুলগদি বর্নমালা (অন্ধকারের মধ্যে ধূমায়িত শব্দ ), লাফজান ডি দরগাহ (শব্দ এর মন্দির) হয় , পাতঝর ডি পাজেব (শরত এর নুপূর) এবং সুরজমিন (সঙ্গীত ভূমি)
তিনি ফেদেরিকো গার্সিয়া লোরকার তিনটি বিয়োগান্তক নাটক, গিরীশ কারনাডের নাগ মান্দালা নাটক এবং বের্টোল্ট ব্রেশ্‌ট ও পাবলো নেরুদার কবিতা পাঞ্জাবিতে অনুবাদ করেন। তিনি জাঁ গিরাডক্স, ইউরিপিডিস এবং রাসিনেের নাটক থেকে অভিযোজিত করেন। তিনি শিব কুমার বাটালভি,শেখ ফরিদ ইত্যাদি পাঞ্জাবি কবিদের উপর টেলি-স্ক্রিপ্ট লেখেন।
বর্তমানে তিনি 'পাঞ্জাব সাহিত্য একাডেমী, চন্ডীগড়'-এর সভাপতি।সুরজিত পাতর পাঞ্জাবি সিনেমা শহীদ উধম সিং এবং বিদেশের দীপা মেহতার "হেভেন অন আর্থ"-এর পাঞ্জাবি সংস্করণের সংলাপ লিখেছেন।
দীনবন্ধু মহাবিদ্যালয়
দীনবন্ধু মহাবিদ্যালয় ভারতের পশ্চিমবঙ্গ রাজ্যের বনগাঁ শহরে অবস্থিত একটি উচ্চ শিক্ষা প্রতিষ্ঠান। এই কলেজটি ১৯৪৭ সালে প্রতিষ্ঠিত হয় সাহিত্যিক দীনবন্ধু মিত্রের স্মৃতিতে। কলেজটিতে বিজ্ঞান, কলা, বাণিজ্য বিষয়ে পঠন দান করা হয়। এই কলেজটি পশ্চিমবঙ্গ রাষ্ট্রীয় বিশ্ববিদ্যালয় এর অন্তর্গত এবং বিশ্ববিদ্যালয় মঞ্জুরী কমিশন দ্বারা স্বীকৃত।
গুরদাস মান
গুরদাস মান () হলেন পাঞ্জাবের একজন প্রখ্যাত লোকগীতি গায়ক। তাকে "পাঞ্জাবের সম্রাট" হিসেবে আখ্যায়িত করা হয়।
১৯৫৭ সালের ৪ জানুয়ারি পাঞ্জাবের মুক্তসর জেলার গিদ্দেরবাহা নামক স্থানে গুরদাস মান জন্মগ্রহণ করেন। তিনি মলোট থেকে প্রাথমিক শিক্ষা ও পাটিয়ালা থেকে উচ্চ শিক্ষা সমাপ্ত করেন। তিনি পাটিয়ালার ন্যাশনাল ইন্সটিটিউট অফ স্পোর্টস থেকে ডিগ্রী লাভ করেন।
২০০১ সনে রূপনগড় ও ২০০৭ সনে করনাল জেলার বস্তারা নামক স্থানে গভীরভাবে আহত হয়েছিলেন
গুরদাস মান জাগরণ প্রকাশন লিমিটেডের পাঞ্জাবি ভাষার খবরের কাগজের ব্র্যান্ড আ্যাম্বাসেডর 
১ আগষ্ট ২০১৫ তারিখে গুরদাস মান তাঁর আ্যলবাম রোটীর মুক্তির জন্য চন্ডীগড় পৌছান। সেখানে তাঁকে প্রশ্ন করা হয় যে এই আ্যলবামের কোন গানটি তাঁর সবচেয়ে প্রিয়? উত্তরে তিনি বলেন যে "যেমন একজন মার পক্ষে তাঁর সবকয়টি সন্তান প্রিয় ঠিক সেইভাবে আমার সবকয়েকটি প্রিয়" । তিনি পঞ্জাবিয়ে জুবানে নামক ফিল্ম বানানোর পরিকল্পনায় আছেন যার পরিচালক তাঁর পত্নি মনজিৎ মান  ।
পাঞ্জাবি গায়কের বিখ্যাত তারকা হওয়া সত্বেও তাঁর কিঞ্চিৎমাত্রও অহংকার নেই। তিনি ছোট ছোট গ্রামের ধার্মিক অনুষ্ঠান কিংবা মেলায় গান গেয়ে থাকেন।,  । তিনি নকোদরে স্থিত ডেরা বাবা মুরাদ শাহ ট্রাস্টের চেয়ারম্যান। এই ট্রাস্টের তরফ থেকে জুন ২০১৩ সনে উত্তরাখণ্ডে বন্যাপিড়িত লোকের সাহায্যার্থে ১১ লক্ষ টাকা প্রধানমন্ত্রী রাহত কোষে দান করা হয়  । ৯ জানুয়ারী ২০১১ তারিখে রোপড়ের পাশে এক ভয়ানক দূর্ঘটনায় তিনি একটুর জন্য বেঁচে যান যদিও তাঁর গাড়িচালক তেজপালের মৃত্যু হয়। তাঁদের ছিল বন্ধুতের সম্পর্ক। বেঠী সাড়ে নাল সবারী উতর গয়ী নামক গান তিনি তেজপালকে সমর্পিত করেন।
পাঞ্জাবী ভাষার লেখকদের তালিকা
এই নিবন্ধটি একটি তালিকা পাতা, যেখানে পাঞ্জাবী লেখকদের নাম নথিভুক্ত করা হয়েছে; যারা পাঞ্জাবে জন্মগ্রহণ করেছে, বাসকরেছেন অথবা পাঞ্জাবী ভাষায় লিখেছেন।
শ্যামলী রায়
শ্যামলী রায় (জন্ম: ৫ এপ্রিল, ১৯৯৪) নড়াইলে জন্মগ্রহণকারী বাংলাদেশের প্রথিতযশা প্রমিলা রিকার্ভ তীরন্দাজ। ২০১৫ সালে ডেনমার্কের কোপেনহেগেনে অনুষ্ঠিত বিশ্ব আর্চারি চ্যাম্পিয়নশিপ প্রতিযোগিতায় অংশগ্রহণ করেন। ঐ প্রতিযোগিতায় ব্যক্তিগত রিকার্ভ বিষয়ে অবতীর্ণ হন তিনি। ব্রাজিলেররিও দি জেনেরিওতে অনুষ্ঠিত ২০১৬ সালের গ্রীষ্মকালীন অলিম্পিকে বাংলাদেশের প্রতিনিধিত্ব করেছেন তিনি।
আজমীর সিং অউলখ
আজমীর সিং আউলাখ একজন পাঞ্জাবী ঔপন্যাসিক এবং নাট্যকার (পাঞ্জাবের বাথিন্দ্রা জেলার কিষানগঞ্জ গ্রামের ফারবারিতে ১৯৪২ সালে জন্ম).
Niuṃ-jaṛa : আজমীর সিং অউলখ
Satta bagāne : নাটক
Gānī
Ishaka bājha namāza dā hajja nāhī 
Bhajjīāṃ bāhāṃ : নাটক
Arabada narabada dhundhūkārā : tinna nāṭaka te do kāwiikāṅgī
Bagāne bohaṛa dī chāṃ
Ikka sī dariā : নাটক
Jhanāṃ de pāṇī
Aise jana wirale sam̆sāre : নাটক
২০০৬ সালে Ishaka bājha namāza dā hajja nāhī (নাটক) এর জন্য সাহিত্য একাডেমী পুরস্কার জেতেন.
গৌরিকা সিং
গৌরিকা সিং (; জন্ম: ২৬ নভেম্বর, ২০০২) নেপালের প্রথিতযশা প্রমিলা সাঁতারু। কিশোর বয়সেই সাঁতারকে ঘিরে কর্মজীবন শুরু করেন। এরপর থেকেই অনেকগুলো জাতীয় পর্যায়ের রেকর্ড গড়েন। ২০১৬ সালে ভারতের গুয়াহাটি ও শিলংয়ে অনুষ্ঠিত দক্ষিণ এশীয় গেমসে নেপালের প্রতিনিধিত্ব করেন। ঐ প্রতিযোগিতার সাঁতার বিষয়ে একটি রৌপ্য ও তিনটি ব্রোঞ্জপদক লাভ করেন তিনি।
বর্তমানে যুক্তরাজ্যের লন্ডনে বসবাস করছেন তিনি। সেখানে বিশ্বমানের সাঁতারু গড়ার কারিগর নামে পরিচিত কপথল সুইমিং ক্লাবে রাইজ গর্মলে ও ক্রিস্টিন গ্রীন কোচদ্বয়ের প্রত্যক্ষ তত্ত্বাবধানে প্রশিক্ষণ গ্রহণ করেন। এছাড়াও শান্তি এডুকেশন ইনিশিয়েটিভ নেপালের (এসইআইএন) বর্তমান শুভেচ্ছা দূতের দায়িত্ব পালন করছেন তিনি।
গৌরিকার ভবিষ্যতের স্বপ্ন রয়েছে অলিম্পিক চ্যাম্পিয়ন হওয়া। তার বাবা পরস সিং পেশায় একজন চিকিৎসক। গৌরিকার বিশ্বব্যাপী সফরে সহচর থেকে তাকে সহযোগিতা করে থাকেন। বর্তমানে তিনি বালিকাদের হাবেরদাশার্স আশেকস স্কুলে অধ্যয়ন করছেন। মা গরিমা রানা।
মাত্র ১৩ বছর ২৫৫ দিন বয়সে ব্রাজিলের রিও দি জানেইরোতে অনুষ্ঠিতব্য ২০১৬ সালের গ্রীষ্মকালীন অলিম্পিকে অংশ নিচ্ছেন। সাঁতার বিষয়ে অংশ নেয়ার পরপরই এ আসরের সর্বকনিষ্ঠ ক্রীড়াবিদের মর্যাদা পাবেন তিনি। মহিলাদের ১০০ মিটার ব্যাকস্ট্রোক হিটে ওয়াইল্ড কার্ড নিয়ে লড়াইয়ে অবতীর্ণ হবেন। তিনি আশাবাদী যে, নিজের গড়া ১.০৮.১২ সময়ের জাতীয় রেকর্ড ভঙ্গ করবেন তিনি।
দেবেন্দ্র কলেজ
দেবেন্দ্র কলেজ বা মানিকগঞ্জ সরকারি দেবেন্দ্র কলেজ মানিকগঞ্জ জেলা সদরে অবস্থিত একটি সরকারী কলেজ। তেরশ্রী জমিদার শ্রী সিদ্ধেশ্বরী প্রসাদ রায় এর পৃষ্ঠপোষকতায় তার প্রতিষ্ঠাকালীন বিশ বিঘা জমি ও নগদ দশ হাজার টাকা দানে এটি ১৯৪২ সালে মানিকগঞ্জ কলেজ নামে তেরশ্রী, ঘিওর অঞ্চলে প্রতিষ্ঠিত হয়। ১৯৪৩ সালে মানিকগঞ্জে স্থানান্তর হয়। ১৯৪৩-৪৪ সালে টাঙ্গাইলের মির্জাপুর নিবাসী বিখ্যাত দানবীর বায়বাহাদুর রণদ প্রসাদ সাহা ষাট হাজার টাকা নগদ ও অন্যান্য আর্থিক সাহায্য প্রদান করলে সেসময় তাঁর পিতার নামানুসারে কলেজের নাম পরিবর্তন করে রাখা হয় দেবেন্দ্র কলেজ। ১৯৪৯ সালে ডিগ্রী কলেজ হিসেবে উন্নীত হয়। ১৯৬৩ সালে উচ্চ মাধ্যমিক বিজ্ঞান। ১৯৬৪ সালে ডিগ্রী বাণিজ্য কোর্স চালু হয়। ১৯৭০ সালে ঢাকা বিশ্ববিদ্যালয়ের মাধ্যমে ডিগ্রী বিজ্ঞান কোর্স চালুর ফলে পূর্ণাঙ্গ ডিগ্রী কলেজে উন্নীত হয়। ১৯৭২ সালে বাংলা সম্মান কোর্স শুরু হয়। ১৯৭৬ সালে উচ্চ মাধ্যমিক কৃষি কার্যক্রম শুরু হয়। ১৯৮০ সালের ১ মার্চ সরকারীকরণ করা হলে কলেজের নাম হয় 'সরকারি দেবেন্দ্র কলেজ, মানিকগঞ্জ '
কলেজের মোট আয়তন ২৪ একর। আনুষঙ্গিক স্থাপনার ভিতর উল্লেখযোগ্য হচ্ছেঃ শহীদ মিনার, শহীদ রণদা প্রসাদ সাহা চত্বর, অধ্যক্ষের বাসভবন, শিক্ষক ডরমিটরি, ২টি ছাত্রাবাস, ১টি ছাত্রীনিবাস, মসজিদ, সাইকেল স্ট্যান্ড ও পরিবহণ স্ট্যান্ড, শিক্ষক পরিষদের জন্য কমনরুম, ছাত্র সংসদের জন্য কমনরুম, ছাত্র কমনরুম, ছাত্রী কমনরুম, গ্রন্থাগার।
সহশিক্ষা কার্যক্রম হিসেবে রোভার স্কাউট, বি.এন.সি.সি ও রেডক্রিসেন্ট রয়েছে।
প্রতেক শিক্ষার্থীর জন্য কলেজের মনোগ্রাম সিলযুক্ত, নিজ নাম, ছবি, শ্রেণি, রক্তের গ্রুপ, মোবাইল নম্বর ও রোল নম্বর সম্বলিত পরিচয় পত্র হয়েছে। উচ্চ মাধ্যমিক শ্রেণির জন্য নির্দিষ্ট কলেজ ইউনিফর্ম রয়েছে।
কলেজটির প্রতিষ্ঠাতা ছিলেন তৎকালীন জমিদার শ্রী সিদ্ধেশ্বরী প্রসাদ রায় চৌধুরীর এবং কলেজের প্রতিষ্ঠাতা অধ্যক্ষ ছিলেন শ্রী হিমাংশুভূষণ সরকার। ১৯৪৩-৪৪ সালে টাঙ্গাইলের মির্জাপুর নিবাসী বিখ্যাত দানবীর বায়বাহাদুর রণদ প্রসাদ সাহা ষাট হাজার টাকা নগদ ও অন্যান্য আর্থিক সাহায্য প্রদান করলে সেসময় তাঁর পিতার নামানুসারে কলেজের নাম পরিবর্তন করে রাখা হয় দেবেন্দ্র কলেজ।[৩] ১৯৪৯ সালে ডিগ্রী কলেজ হিসেবে উন্নীত হয়। ১৯৬৩ সালে উচ্চ মাধ্যমিক বিজ্ঞান। ১৯৬৪ সালে ডিগ্রী বাণিজ্য কোর্স চালু হয়। ১৯৭০ সালে ঢাকা বিশ্ববিদ্যালয়ের মাধ্যমে ডিগ্রী বিজ্ঞান কোর্স চালুর ফলে পূর্ণাঙ্গ ডিগ্রী কলেজে উন্নীত হয়। ১৯৭২ সালে বাংলা সম্মান কোর্স শুরু হয়। ১৯৭৬ সালে উচ্চ মাধ্যমিক কৃষি কার্যক্রম শুরু হয়। ১৯৮০ সালের ১ মার্চ সরকারীকরণ করা হলে কলেজের নাম হয় 'সরকারি দেবেন্দ্র কলেজ, মানিকগঞ্জ'।
কলেজটি ২৩.৭৯ একর জমির উপর প্রতিষ্ঠিত। কলেজে শুরু থেকেই ছাত্রদের জন্য আবাসিক ব্যবস্থা ছিলো।
মূল ভবনঃ ১ টি
অন্যান্য ভবনঃ ৪ টি
অধ্যক্ষের বাসভবনঃ ১ টি
শিক্ষক ডর্মিমিটরিঃ ১ টি
ছাত্রাবাসঃ ২ টি
ছাত্রীনিবাসঃ ১ টি
মসজিদঃ ১ টি
সাইকেল স্ট্যান্ডঃ ১ টি
পরিবহণ স্ট্যান্ডঃ ১ টি
শহীদ মিনারঃ ১ টি
দানবীর রণদা প্রসাদ সাহা চত্বরঃ ১ টি
বর্তমানে কলেজে ঢাকা শিক্ষাবোর্ড এর অধীনে উচ্চ মাধ্যমিক এবং জাতীয় বিশ্ববিদ্যালয় এর অধীনে স্নাতক (পাশ), ১৭ টি বিষয়ে স্নাতক (সম্মান), ১৪ টি বিষয়ে স্নাতকোত্তর কোর্স চালু আছে।
খান বাহাদুর আবদুল গফুর নাসসাখ
খান বাহাদুর আবদুল গফুর নাসসাখ (১৮৩৩-১৮৮৯) ছিলেন ব্রিটিশ ভারতের একজন সরকারি কর্মকর্তা, লেখক, সাহিত্য সমালোচক, সাহিত্য সংকলক এবং সংগ্রাহক। নাসসাখ ছদ্মনামে তিনি লেখালেখি করতেন।
আবদুল গফুর ১৮৩৩ সালে ফরিদপুরের সম্ভ্রান্ত কাজী পরিবারে জন্মগ্রহণ করেন। তার বাবা ফকির মুহাম্মদ ছিলেন কলকাতার দেওয়ানি আদালতের আইনজীবী। সংস্কারক নওয়াব আবদুল লতিফ ছিলেন তার বড় ভাই।
আবদুল গফুর নাসসাখ ব্রিটিশ সরকারের অধীনে ডেপুটি ম্যাজিস্ট্রেট ও ডেপুটি কালেক্টর হিসেবে ঢাকাসহ বেঙ্গল প্রেসিডেন্সির বিভিন্ন স্থানে দায়িত্বপালন করেছেন। কর্মসূত্রে অবস্থান করা সব স্থানে তিনি কবিতার আসরের আয়োজন করতেন এবং নতুন কবিদের উৎসাহ দিতেন। একারণে তাকে "সর্ব উস্তাদ" বলা হত।
আবদুল গফুর প্রধানত উর্দু ভাষায় কাব্যচর্চা করেছেন। তিনি ফারসিতেও কবিতা লিখেছেন। বাংলা, উর্দু ও ফারসির পাশাপাশি তিনি ইংরেজি ও হিন্দি ভাষা জানতেন।
তার রচিত উর্দু কাব্যগ্রন্থের মধ্যে রয়েছে "দফতর-এ-বেমিসাল" (১৮৬৯), "আরমুগান" (১৮৭৫), "আরমুগানি" (১৮৮৪)। দফতর-এ-বেমিসাল গ্রন্থটি কবি মীর্জা গালিব অসাধারণ বলে প্রশংসা করেছিলেন। "সুখান-এ-শুআরা" (১৮৭৪) এবং "তাজকিরাতুল মুয়াসিরিন" গ্রন্থে তিনি উর্দু ও ফারসি কবিদের পরিচিতি তুলে ধরেছেন। সুখান-এ-শুআরা উর্দুতে তার সবচেয়ে উল্লেখযোগ্য অবদান হিসেবে বিবেচিত হয়।
১৮৭৪ সালে তিনি ফারসি কবি শায়েক ফরিদউদ্দিন আত্তারের "পান্দনামা" কাব্যগ্রন্থ উর্দুতে "চশমা-এ-ফায়েজ" শিরোনামে অনুবাদ করেন। "গাঞ্জ-এ-তাওয়ারিখ" (১৮৭৩), "কানজ-এ-তাওয়ারিখ" (১৮৭৭) এবং "আশআর-এ-নাসসাখ" (১৮৮৮) তার কাব্যগ্রন্থ। প্রথম দুই গ্রন্থে ইসলামের প্রাথমিক যুগ থেকে তদ্ববধি মহাপুরুষদের জীবনী রচিত হয়েছে। "ইনতিখাব-এ-নাকম" (১৮৭৯) পুস্তিকায় তিনি লখনৌয়ের কবি মীর আনিদ ও মীর্জা দাবিরের মর্সিয়া কাব্যের সমালোচনা করেছেন। তিনি ফারসি ভাষায় "মাজহাব-এ-মুয়াম্মা" (১৮৮৮) নামক কবিতার পুস্তিকা লিখেছেন।
২০০০ সালের ভারত-বাংলাদেশ বন্যা
২০০০ সালের বন্যা হল ২০০০ সালে ভারত-এর পশ্চিমবঙ্গ রাজ্যের ও বাংলাদেশ-এর খুলনা বিভাগের সীমান্তবর্তী জেলাগুলোতে ঘটে যাওয়া এক ভয়ঙ্কর বন্যা। হঠাৎ ঘটে যাওয়া এই বন্যায় মানুষ বসত বাড়ি ছেড়ে ত্রান শিবিরে আশ্রয় নেয়।
২০০০ সালের বর্ষার মরসুমে মাত্রাতিরিক্ত বৃষ্টিপাত ঘটে।এর ফলে গঙ্গার উপড় নির্মিত ফারাক্কা বাঁধ-এ অতিরিক্ত জল জমা হয়।এর ফলে আগস্ট মাসের শেষের দিকে বাঁধের লকগেট খুলে দিতে বাধ্য হয় বাঁধ কর্তৃপক্ষ। ফলে জমা জল পদ্মা নদী দিয়ে ছুটে আসে এবং পদ্মার শাখা নদী জলঙ্গী নদীতে সেই জল প্রবেশ করে ।এই কারণে জল জলঙ্গী দিয়ে বাহিত হয়ে নদীয়া জেলায় পৌচ্ছায়।এর পর নদীয়ায় জলঙ্গীর বাঁধ ভেঙ্গে ইছামতি নদী হয়ে জলভারত-বাংলাদেশ সীমান্ত এলাকা প্লাবিত করে ভয়ঙ্কর বন্যার সৃষ্টি করে। এছাড়া পদ্মা থেকে জল কপোতাক্ষ নদী হয়ে খুলনা বিভাগের বহু জেলা ও বরিশাল বিভাগের দুটি জেলায় বন্যার সৃষ্টি করে।এই এলাকার ইছামতি নদী,কপোতাক্ষ নদী,ভৈরব নদী ,রূপসা নদী,চৈতা নদী ও যমুনা নদী (পশ্চিমবঙ্গ) গুলিতে পলি জমে অগভীর হয়ে যাওয়ায় বন্যার আকার আরও ভয়ঙ্কর হয়।এই বন্যা প্রায় এক মাস স্থায়ী ছিল।
বন্যার ফলে মানুষ বাড়ি-জমি ফেলে নিকটবর্তী নিরাপদ স্থানে চলে আসতে থাকে ।সরকারি ভাবে বন্যাপীড়িত মানুষের জন্য ত্রাণশিবির খোলা হয়।ভারত ও বাংলাদেশে  এই রকম ত্রাণশিবিরের সংখ্যা ছিল কয়েক হাজারের বেশি। ত্রাণশিবিরগুলি খোলা হয় সরকারি প্রতিষ্ঠান বা বিদ্যালয় প্রাঙ্গনে।সরকারি ভাবে বন্যাপীড়িত মানুষের জন্য খাবার ও পানীয় জল পৌছে দেওয়া হয় ত্রান শিবিরে। এছাড়া বিভিন্ন স্বেচ্ছাসেবী সংস্থা যেমন- রামকৃষ্ণ মিশন ও মঠ,বিভিন্ন স্থানীয় ক্লাব গুলি বন্যাপীড়িত মানুষের কাছে ত্রাণ নিয়ে ছুটে যায়।
২০০০ সালের বন্যায় ভারতের চার জেলা ও বাংলাদেশের ৯ জেলা ক্ষতিগস্ত হয়েছিল।এর মধ্যে ভারত-এর উত্তর চব্বিশ পরগনা ও বাংলাদেশ-এর সাতক্ষীরা জেলার ক্ষতির পরিমাণ ছিল সবচেয়ে বেশি।পশ্চিমবঙ্গে ইছামতি নদীর দুই তীরে গড়ে ওঠা গুরুত্ব পূর্ণ সীমান্ত শহর বনগাঁ সম্পূর্ণ ভাবে বন্যায় প্লাবিত হয়। এই বন্যায় ১৫০+ এর বেশি মানুষের মৃত্যু হয়।এর মধ্যে সাপের কামড়ে বেশি মৃত্যু ঘটে।মাঠের ফসল সম্পূর্ণ ভাবে নষ্ট হয়ে যায়।গবাদি পশুর মৃত্যু ঘটে।নলকূপ ও নদীর জল দূষিত হয়ে যায় ।ফলে পানীয় জলের অভাব ঘটে।যাতায়াতের সড়কপথ ও রেলপথগুলি সম্পূর্ণ ভেঙ্গে পড়ে।বহু সেতু বন্যার জলে স্রোতে ভেঙ্গে যায়।খাদ্যের অভাব দেখা দেয়।পরে বাংলাদেশ সরকারের এক সমীক্ষায় জানা যায়, ৮ লক্ষ মানুষ বন্যায় গৃহহীন হয় ও ৫৮ হাজার পরিবারের ৩১ লক্ষের বেশি মানুষ বন্যায় সরাসরি ক্ষতিগ্রস্ত হয়।
এই বন্যার পরবর্তী সময় ছিলও আরও ভয়ঙ্কর।বন্যাপীড়িত ৬০ হাজার পরিবারের ৯ লক্ষ মানুষ যখন বসত বাড়িতে ফিরে আসে তখন তারা বন্যার ভয়াবহতা উপলব্ধি করতে পারে।কারণ বন্যার ফলে বাড়ি গুলি ভেঙ্গে পরেছে,পানীয় জলের উৎস নষ্ট হয়ে গেছে ,খাবারের যোগান নেই ,মাঠের ফসল নষ্ট হয়ে গেছে।অনেকে বন্যার জল চলে যাবার পড়ও ত্রাণ শিবিরে থেকে যায়।কারণ তাদের কাছে বসবাসের জন্য কোনো বাড়ি ও খাদ্যের যোগান ছিল না।বন্যার পর বিভিন্ন রোগ এর প্রাদুর্ভাব ঘটে যা মানুষের জীবনকে করে তুলেছিল বেদনা দায়ক।
বেরইল পলিতা ইউনিয়ন
বেরইল পলিতা ইউনিয়ন বাংলাদেশর খুলনা বিভাগের মাগুরা জেলার সদর উপজেলার একটি ইউনিয়ন।
বেরইল পলিতা ইউনিয়ন খুলনা বিভাগের মাগুরা জেলার সদর উপজেলার অন্তর্গত। মাগুরা সদর উপজেলার মাগুরা-নড়াইল মহাসড়কের ২৫ কিলোমিটার পূর্ব দিকে বেরইল পলিতা গ্রামের মাঝে ১১ নং বেরইল পলিতা ইউনিয়ন পরিষদটি অবস্থিত। এই ইউনিয়নের আয়তন ২৮.৪০ বর্গ কিলোমিটার
বর্তমান ইউনিয়ন ভবনটির স্থাপন কাল ২০১০ সাল।
২০১১ সালের আদম শুমারি অনুযায়ী এখানকার লোকসংখ্যা প্রায় ২৪,০০০ জন। বেরইল পলিতা ইউনিয়নে মৌজার সংখ্যা- ১৬টি এবং মোট গ্রাম সংখ্যা ২২টি। গ্রামের নাম সমূহঃ-
২০০১ এর শিক্ষা জরীপ অনুযায়ী এখানে শিক্ষার হার – ৫০%।
মাগুরা-নড়াইল মহাসড়কের বেরইল পলিতা বাজার নামতে হবে। বেরইল পলিতা ইউনিয়ন মাগুরা শহর থেকে ২৫ কিলোমিটার পূর্ব দিকে বেরইল পলিতা নামক গ্রামের মাঝে ইউনিয়ন কমপ্লেক্স ভবনটি অবস্থিত। মাগুরা জেলা শহর থেকে বেরইল পলিতা যাতায়াতের মাধ্যম রয়েছে বাস, অটো রিক্সা, সিএসজি, মটর চালিত ভ্যান ইত্যাদি।
বেরইল পলিতা ইউনিয়ন
বগিয়া ইউনিয়ন
বগিয়া ইউনিয়ন বাংলাদেশর খুলনা বিভাগের মাগুরা জেলার সদর উপজেলার একটি ইউনিয়ন।
বগিয়া ইউনিয়ন খুলনা বিভাগের মাগুরা জেলার সদর উপজেলার অন্তর্গত। মাগুরা সদর উপজেলার মাগুরা- মহম্মদপুর আঞ্চলিক সড়কের ৯ কিলোমিটার পশ্চিম দিকে আলোকদিয়া বাজার নামক স্থানে ৪নং বগিয়া ইউনিয়ন পরিষদটি অবস্থিত। এই ইউনিয়নের আয়তন ২০ বর্গ কিলোমিটার
১৯৭১ সালে মোঃ খেজের মোল্যা নামক ব্যক্তি ১ একর ৯০ শতক জমি দান করেন। তার উপর ভিত্তি করেই ১৯৯৫ সালে নির্মিত হয় ইউনিয়ন পরিষদ ভবন। বর্তমান ইউনিয়ন ভবনটির স্থাপন কাল ২০১০ সাল।
২০১১ সালের আদম শুমারি অনুযায়ী এখানকার লোকসংখ্যা প্রায় ২২,২৫৫ জন। বগিয়া ইউনিয়নে মৌজার সংখ্যা- ১৩টি এবং মোট গ্রাম সংখ্যা ১৪টি। গ্রামের নাম সমূহঃ-
২০০১ এর শিক্ষা জরীপ অনুযায়ী এখানে শিক্ষার হার– ৬৯%।বগিয়া ইউনিয়ন এর প্রধান প্রধান কৃষিপন্যের মধ্যে রয়েছে ধান, পাট, মরিচ, মসুর ডাল, সরিষা,ছোলা, বেগুন, শিম, মিস্টি কুমড়া, লাউ প্রভৃতি। এ এলাকা শাক সবজি ও মসলা জাতীয় কৃষিপন্যের জন্য প্রসিদ্ধ। এখানে বছরে ৩ বার ফসল ফলে।
মাগুরা- শহরের ঢাকা রোড বাস স্ট্যান্ড থেকে মহম্মদপুর উপজেলা আঞ্চলিক রোডের আলোকদিয়া বাজার নামতে হবে। বগিয়া ইউনিয়ন মাগুরা শহর থেকে ৯ কিলোমিটার পশ্চিমে আলোকদিয়া বাজার নামক স্থানে ইউনিয়ন কমপ্লেক্স ভবনটি অবস্থিত। মাগুরা জেলা শহর থেকে বগিয়া যাতায়াতের মাধ্যম রয়েছে বাস, অটো রিক্সা, সিএসজি, মটর চালিত ভ্যান ইত্যাদি। # কবি সৈয়দ আলী আহসানের বাড়িবগিয়া ইউনিয়ন
আঠারখাদা ইউনিয়ন
আঠারখাদা ইউনিয়ন বাংলাদেশর খুলনা বিভাগের মাগুরা জেলার সদর উপজেলার একটি ইউনিয়ন।
আঠারখাদা ইউনিয়ন খুলনা বিভাগের মাগুরা জেলার সদর উপজেলার অন্তর্গত। মাগুরা সদর উপজেলার মাগুরা- নতুন বাজার আঞ্চলিক সড়কের ১০ কিলোমিটার উত্তর দিকে ২নং আঠারখাদা ইউনিয়ন পরিষদটি অবস্থিত। এই ইউনিয়নের আয়তন ৩৫ বর্গ কিলোমিটার
বর্তমান ইউনিয়ন ভবনটির স্থাপন কাল ২০০৬ সাল।
২০১১ সালের আদম শুমারি অণুযায়ী এখানকার লোকসংখ্যা প্রায় ২৬,৮২৭ জন। আঠারখাদা ইউনিয়নে মৌজার সংখ্যা- ১৭টি এবং মোট গ্রাম সংখ্যা ২৮টি। গ্রামের নাম সমূহঃ-
২০০১ এর শিক্ষা জরীপ অণুযায়ী এখানে শিক্ষার হার – ৫৫%
মাগুরা- শহরের নতুন বাজার বাস স্ট্যান্ড থেকে বাস অথবা অটো রিক্সায় কামারবাড়ি স্টান্ডে নামতে হবে। আঠারখাদা ইউনিয়ন মাগুরা শহর থেকে ১০ কিলোমিটার দূরে কামারবাড়ি বাজার নামক স্থানে ইউনিয়ন কমপ্লেক্স ভবন টি অবস্থিত। মাগুরা জেলা শহর থেকে আঠারখাদা যাতায়াতের মাধ্যম রয়েছে বাস, অটো রিক্সা, সিএসজি, মটর চালিত ভ্যান ইত্যাদি।আঠারখাদা ইউনিয়ন
হাজরাপুর ইউনিয়ন
হাজরাপুর ইউনিয়ন বাংলাদেশর খুলনা বিভাগের মাগুরা জেলার সদর উপজেলার একটি ইউনিয়ন।
হাজরাপুর ইউনিয়ন খুলনা বিভাগের মাগুরা জেলার সদর উপজেলার অন্তর্গত। মাগুরা সদর উপজেলার মাগুরা- ঝিনাইদহ মহাসড়কের ৬ কিলোমিটার পশ্চিম দিকে ইছাখাদা পুরাতন বাজার নামক স্থানে ৫নং হাজরাপুর ইউনিয়ন পরিষদটি অবস্থিত। এই ইউনিয়নের আয়তন ১৪.৭০ বর্গ কিলোমিটার
বর্তমান ইউনিয়ন ভবনটির স্থাপন কাল ১৯৬০ সাল।
২০১১ সালের আদম শুমারি অনুযায়ী এখানকার লোকসংখ্যা প্রায় ২৩,০৭৫ জন। হাজরাপুর ইউনিয়নে মৌজার সংখ্যা- ১৪টি এবং মোট গ্রাম সংখ্যা ১৫টি। গ্রামের নাম সমূহঃ-
২০০১ এর শিক্ষা জরীপ অনুযায়ী এখানে শিক্ষার হার– ৪৯%।
মাগুরা- শহরের ভায়না রোড বাস স্ট্যান্ড থেকে ঝিনাইদহ মহাসড়কের ইছাখাদা পুরাতন বাজারে নামতে হবে। হাজরাপুর ইউনিয়ন মাগুরা শহর থেকে ৬ কিলোমিটার পশ্চিমে ইছাখাদা পুরাতন বাজার নামক স্থানে ইউনিয়ন কমপ্লেক্স ভবনটি অবস্থিত। মাগুরা জেলা শহর থেকে হাজরাপুর যাতায়াতের মাধ্যম রয়েছে বাস, অটো রিক্সা, সিএসজি, মটর চালিত ভ্যান ইত্যাদি।
১.পঙ্কজ কুমার কুন্ডু
হাজরাপুর ইউনিয়ন
আচার্য প্রফুল্লচন্দ্র কলেজ
আচার্য প্রফুল্লচন্দ্র কলেজ পশ্চিমবঙ্গ-এর কলকাতায় অবস্থিত একটি উচ্চ শিক্ষা প্রতিষ্ঠান।১৯৬০ সালে এই প্রতিষ্ঠানটি প্রতিষ্ঠিত হয়।এটি পশ্চিমবঙ্গ রাষ্ট্রীয় বিশ্ববিদ্যালয় এর অন্তর্গত।
পি.আর ঠাকুর গভর্নমেন্ট কলেজ
পি আর ঠাকুর গভর্নমেন্ট কলেজ পশ্চিমবঙ্গ-এর বনগাঁ মহকুমার ঠাকুরনগর‌ টাউনে একটি উচ্চ শিক্ষা প্রতিষ্ঠান। এটি ২০১৩ সালে পতিষ্ঠিত হয়। কলেজটি পশ্চিমবঙ্গ রাষ্ট্রীয় বিশ্ববিদ্যালয়।
টাকি গভর্নমেন্ট কলেজ
টাকি গভর্নমেন্ট কলেজ ভারতএর পশ্চিমবঙ্গ রাজ্যের টাকি শহরের একটি উচ্চ শিক্ষা প্রতিষ্ঠান।এটি সম্পূর্ণ সরকারি কলেজ।
দ্যা মিরেজ
দ্যা মিরেজ পলিনেশিয়ান থিমসমৃদ্ধ ৩,০৪৪ রূমবিশিষ্ট একটি রিসর্ট এবং ক্যাসিনো রিসর্ট যা যুক্তরাষ্ট্রের নেভাডার প্যারাডাইস এ অবস্থিত । রিসর্টটি ডেভলপার স্টিভ ওয়েন দ্বারা নির্মিত এবং বর্তমানে এমজিএম রিসর্টস ইন্টারন্যাশনাল এর মালিকানাধীন ।
মিরেজ এর সামনে স্থাপিত তাঁবুটি এককভাবে স্থাপিত পৃথিবীর সবচেয়ে বৃহৎ তাবু । রিসর্টটি হতে বিনামূল্যে একটি ট্রামের মাধ্যমে অন্যান্য হোটেল যেমন ট্রেজার আইল্যান্ড হোটেল এবং ক্যাসিনোতে যাতায়াতের ব্যবস্থা রয়েছে ।
দ্যা মিরেজ রিসর্টটির নকশা করেন জোয়েল বার্গম্যান এবং এটি নির্মাণ করেন ডেভলপার স্টিভ ওয়েন । রিসর্টটি ১৯৮৯ সালের ২২ নভেম্বর উদ্বোধন করা হয় ।
দ্যা মিরেজ ইতিহাসে সবচেয়ে ব্যয়বহুল হোটেল ক্যাসিনো ছিল, যার নির্মাণ ব্যয় ছিল সর্বমোট ৬৩০ মিলিয়ন ইউএস ডলার ।
এটি নির্মাণের ক্ষেত্রে স্টিভ ওয়েন লাস ভেগাসের রিসর্টে যে স্ট্যান্ডার্ড বা নির্মাণশৈলীর দৃষ্টান্ত স্থাপন করেন, সে জন্য তাকে আধুনিক লাস ভেগাসের জনক হিসাবে আখ্যায়িত করা হয় ।
ওয়েন তার দ্যা মিরেজ রিসর্টের ব্যবসায়িক সাফল্যের উদ্দেশ্যে মিরেজ নাম ব্যবহারকারী অপর দুটি স্থানীয় ব্যবসা ক্রয় করে নেন । এগুলো হচ্ছে যথাক্রমে লা মিরেজ ক্যাসিনো এবং দ্যা মিরেজ মোটেল । যখন দ্যা মিরেজ রিসর্ট চালু করা হয়, তখন এটি ছিলো প্রথম ক্যাসিনো যেখানে সকল টেবিল গেম এ ফুল টাইম সিকিউরিটি ক্যামেরা ব্যবহার করা হয় ।
১৯৯০ থেকে ২০০৩ সাল পর্যন্ত দ্যা মিরেজ সেইগফ্রাইড ও রয় শো এর ভেন্যু হিসাবে জনপ্রিয় ছিলো । এ শো গুলোতে ম্যাজিক এবং বন্য প্রানীর খেলা দেখনো হত । ২০০৩ সালে শো এর পারফর্মার রয় হর্ন একটি সাদা বাঘের কামড়ে আহত হওয়ার পর শো টি বন্ধ হয়ে যায় ।
২০১২ সালের নভেম্বরে দ্যা মিরেজ গোল্ডেন নাগেট ক্যাসিনোর পর দ্বিতীয় লাস ভেগাস ক্যাসিনো হিসাবে ব্ল্যাকজ্যাক ভ্যারিয়েন্ট ফ্রি বেট ব্ল্যাকজ্যাক অফার করে ।
২০০১৫ সালে এমজিএম রিসর্টস ইন্টারন্যাশনাল ঘোষণা করে যে তারা দ্যা মিরেজ এবং অন্যান্য সম্পত্তিকে একটি রিয়েল এস্টেট ইনভেস্টমেন্ট ট্রাস্টে পরিণত করবে । এমজিএম দ্যা মিরেজকে পরিচালনার কাজ অব্যাহত রাখবে ।
প্রধান আকর্ষনসমূহের মধ্যে রয়েছে-
ছপার মেলা
ছাপার মেলা ভারতীয় রাজ্য পাঞ্জাবের, লুধিয়ানা জেলার ছাপর গ্রামে প্রতি বছর সেপ্টেম্বর মাসে উৎযাপিত একটি মেলা। এই মেলাটি গুগ্গা পিরের স্মরণে উৎযাপন করা হয়ে থাকে, যা পাঞ্জাবের মালওয়া এলাকর সবচাইতে জনপ্রিয় ও দর্শনীয় উৎসবগুলির একটি।
দর্শনার্থীরা সাধারণত এই মেলায় গুগ্গার সর্প প্রতিমূর্তির উপাসনা করে থাকে। এই মেলাটি প্রতি বছর ভাদাস (ভাদ্র) মাসের চতুর্থ দিনে আরম্ভ করা হয়। বিশ্বাস করা হয়, যে ছাপার মেলা আজ থেকে প্রায় ১৫০ বছর আগে ভক্তদের একটি ছোট ধর্মসভা কর্তৃক প্রথম আয়জন করা হয়েছিল। সাম্প্রতিক বছরগুলিতে এই মেলায় দর্শনার্থী সংখ্যা বেড়েই চলেছে।
গ্রীষ্মকালীন অলিম্পিকে ভারোত্তোলন
গ্রীষ্মকালীন অলিম্পিক গেমসে ভারোত্তোলন প্রতিযোগিতা ১৯২০ থেকে নিয়মিত অনুষ্ঠিত হয়ে আসছে, যদিও এর পূর্বে দুই অলিম্পিক গেমসে প্রতিযোগিতা হয়েছিল। ভারোত্তোলনের অভিষেক হয় ১৮৯৬ গ্রীষ্মকালীন অলিম্পিকে এবং ১৯০৪ গেমসে দ্বিতীয় বার প্রতিযোগিতা হয়।
প্রথমদিকের গেমসে, সকল লিফটার একই বিভাগে প্রতিদ্বন্দ্বিতা করত।
১৯২০ সালের গেমসে যখন পুনরায় ভারোত্তোলন খেলা ফিরিয়ে আনা হয় প্রতিযোগিতার কাঠামো শারিরীক ওজনের শ্রেণীতে বিন্যস্ত করা হয়। শ্রেণী সংখ্যা ও ওজনের সীমা বিভিন্ন সময় কিছু পরিবর্তন হয়েছে যা নিচে দেখানো হলঃ
মহিলাদের ভারোত্তোলন অলিম্পিক গেমসে প্রথম সংযোজন হয় ২০০০ সিডনি গেমসে, যাতে ইভেন্টসমূহ সাতটি ওজন শ্রেণীতে বিভক্ত ছিল এবং তখন থেকে আজ পর্যন্ত কোন পরিবর্তন হয়নি।
কোনার নদ
কোনার নদ ঝাড়খন্ড রাজ্যেরের হাজারিবাগ জেলা ও বোকার জেলায় প্রবাহিত একটি নদী। এই নদীর তীরে বোকারো ও গোমতি শহর অবস্থিত।
হাজারিবাগ জেলার সুলতানপুর গ্রাম উৎপন্ন হয়ে বোকারো জেলায় দামোদর নদে পতিত হয়েছে। এই নদটির প্রধান উপনদী হল সীযানি নদী। এছাড়া নদটির সঙ্গে বোকারও নদীও মিলিত হয়েছে গোমতির কাছে।শেষে কোনার নদ ঝাড়িধির বাজারের কাছে দামোদর নদ এর সঙ্গে যুক্ত হয়েছে। নদীটিতে শুষ্ক মৌসুমে জল প্রায় থাকে না। কিন্তু বর্ষার সময় নদীতে জলের পরিমান অস্বাভাবিক ভাবে বেড়ে যায়।
এই নদীর উপর নির্মিত হয়েছে কোনার বাঁধ ।বাঁধটি ১৯৫৫ সালে দামোদর ভ্যালি করপোরেশন এর পরিকল্পনায় চারটি বাঁধের মধ্যে এটি দ্বিতীয় বাঁধ হিসাবে নির্মিত হয়।বাঁধটির মোট দৈর্ঘ্য ৪৫৩৫ মিটার ও উচ্চতা ৪৮.৭৭ মিটার।
বোকার বিদ্যুৎ কেন্দ্রটিতে জলের যোগান দেওয়ার জন্য বোকারতে একটি ব্যারেজ নির্মিত হয়েছে। এই ব্যরেজটি বোকার শহরের নিকটই নির্মিত হয়েছে।
শেখহাটী ইউনিয়ন
শেখহাটী ইউনিয়ন নড়াইল সদর উপজেলার ইউনিয়ন। ইউনিয়নটি ১৯২১খ্রি স্থাপিত হয়।
শেখহাটী ইউনিয়ন নড়াইল জেলা শহর থেকে ২০ কিঃ মিঃ পশ্চিম-দক্ষিনে এবং বসুন্দিয়া সড়কের পূর্ব পাশে অবস্থিত। এর পশ্চিমে- বসুন্দিয়া ইউনিয়ন যশোর সদর ও উত্তরে- জামদিয়া ইউনিয়ন বাঘারপাড়া,যশোর । এবং উত্তরে - তুলারামপুর ইউনিয়ন পূর্বে - মুলিয়া ইউনিয়ন ও কলোড়া ইউনিয়ন নড়াইল সদর নড়াইল ।এছাড়া দক্ষিণে- শ্রীধরপুর ইউনিয়ন অভয়নগর যশোর। এর আয়তন ৯.০৫৬ বর্গ কি:মি:।
শেখহাটী ইউনিয়নটি ১৪টি গ্রামের সমান্বয় গঠিত; এগুলি হলোঃ
শেখহাটী ইউনিয়নে মোট শিক্ষার হারঃ ৮০% শেখহাটী ইউনিয়নে শিক্ষা প্রতিষ্ঠান রয়েছে-
উচ্চ মাধ্যমিক বিদ্যালয়ঃ ০৫টি
প্রাথমিক বিদ্যালয়ঃ ১৪টি
মাদ্রাসাঃ ১৫টি
প্রতিবন্ধি স্কুলঃ ১টি
প্রধান এবং কেন্দ্রীয় প্রাথমিক বিদ্যালয়: ৩৯ নং শেখহাটী সরকারী প্রাথমিক বিদ্যালয়
প্রধান মাধ্যমিক বিদ্যালয়: শেখহাটী তপনভাগ যুক্ত মাধ্যমিক বিদ্যালয় ১.জনাব কুদ্দুস আলী ফকির -সভাপতি ইউনিয়ন আওয়ামীলীগ। ২.বাবু তাপস পাঠক -সাধারণ সম্পাদক ইউনিয়ন আওয়ামীলীগ। ৩.বাবু তরুণ ভট্টাচার্য্য-সভাপতি ইউনিয়ন ছাত্রলীগ। ৪.জনাব এম,এ,এম,আরাফাত হোসেন-সাধারণ সম্পাদক ইউনিয়ন ছাত্রলীগ। ৫জনাব মোঃ আনোয়ার শেখ-সভাপতি ইউনিয়ন যুবলীগ। ৬.জনাব সরদার আছাবুর রহমান -সাধারণ সম্পাদক ইউনিয়ন যুবলীগ। ৭.জনাব মোঃ বাবরআলী মোল্লা-সভাপতি ইউনিয়ন বিএনপি। ৮.জনাব মোঃ হালিম বেগ -সাধারণ সম্পাদক ইউনিয়ন বিএনপি। ৯.জনাব মোঃ জাহাঙ্গীর হোসেন-সভাপতি ইউনিয়ন যুবদল। ১০.জনাব আবু জাফর মুরাদ হোসেন-সাধারণ সম্পাদক ইউনিয়ন যুবদল। ১১.জনাব জসীম উদ্দিন -আহবায়ক ইউনিয়ন ছাত্রদল। ১২.জনাব মোঃ আশরাফুল আলম-যুগ্ম-আহবায়ক ইউনিয়ন ছাত্রদল।
অ্যামবার হিল
অ্যামবার জো হিল (; জন্ম: ২১ আগস্ট, ১৯৯৭) বার্কশায়ারের উইন্ডসর এলাকায় জন্মগ্রহণকারী বিশিষ্ট ইংরেজ প্রমিলা ক্রীড়া শুটার। স্কিট বিভাগেই মূলতঃ তার দক্ষতা রয়েছে। প্রধান আন্তর্জাতিক প্রতিযোগিতায় সর্বমোট তিনটি স্বর্ণপদক পেয়েছেন অ্যামবার হিল। তন্মধ্যে ২০১৩ ও ২০১৫ সালের আইএসএসএফ বিশ্বকাপ সিরিজ এবং আজারবাইজানের বাকুতে অণুষ্ঠিত ইউরোপীয় গেমসের উদ্বোধনী আসরে এ সাফল্য পান। ব্রিটিশ জাতীয় দলের সদস্য অ্যামবার হিল ওয়াইকম্বের ইজে চার্চিল শুটিং গ্রাউন্ডে পেশাদার কোচ জো নেভিলের কাছ থেকে প্রশিক্ষণ নিচ্ছেন।
দশ বছর বয়সে তার দাদা বিল রজার্সের সাথে বিনফিল্ডের গোলাবর্ষণ এলাকায় যান ও শুটিংয়ের দিকে আকৃষ্ট হন। এরপর থেকে বার্কশায়ার কাউন্টির ছোট ধরনের শুটিং প্রতিযোগিতায় অংশ নিতে থাকেন। বিভিন্ন বয়স শ্রেণীতে শিরোপা লাভ করেন ও শটগানে রেকর্ড গড়েন। বারো বছর বয়সে ইংল্যান্ডের জ্যেষ্ঠদের দলের সদস্য মনোনীত হন ও স্কিট শুটিংয়ে দক্ষতা অর্জন করতে থাকেন।
২০১৩ সালে সর্বকনিষ্ঠ ক্রীড়াবিদ হিসেবে ১৫ বছর বয়সে আইএসএসএফ বিশ্বকাপ সিরিজের শিরোপা জয় করেন। ইতালীয় ডায়ানা বাকোসিকে পাশ কাটিয়ে স্বর্ণপদক পান ও প্রথম চেষ্টাতেই জুনিয়র বিশ্বরেকর্ড গড়েন। ঐ মৌসুমে জ্যেষ্ঠদের বিভাগে র‌্যাঙ্কিংয়ের শীর্ষস্থানে চলে যান ও লিডারবোর্ডে পঞ্চম স্থান দখল করেন। এছাড়াও বিবিসির বর্ষসেরা তরুণ ক্রীড়া ব্যক্তিত্ব হিসেবে নামাঙ্কিত হন।
আজারবাইজানের বাকুতে অণুষ্ঠিত ২০১৫ সালের ইউরোপীয় গেমসে ইতালীয় প্রতিপক্ষ বাকোসিকে দীর্ঘ সময়ের লড়াইয়ে পরাজিত করে শীর্ষস্থানে নিয়ে যান। বড়দের আন্তর্জাতিক প্রতিযোগিতার অভিষেকে এটি ছিল তার দ্বিতীয় স্বর্ণপদক। এরফলে হিল গ্রেট ব্রিটেনের পক্ষে অলিম্পিকের জন্য নির্ধারিত শর্তাবলী পূরণে খেলার যোগ্যতা লাভ করেন। প্রথম স্থানে রয়েছেন এক বছর পূর্বেকার বিশ্ব চ্যাম্পিয়নশিপ বিজয়ী ও দুইবারের অলিম্পিকে অংশগ্রহণকারী এলেনা এলেন। কয়েক মাস পর সাইপ্রাসের নিকোসিয়ায় অণুষ্ঠিত বিশ্বকাপ ফাইনালে নিজের ঝুলিতে আরও একটি শিরোপা যুক্ত করেন। এ পর্যায়ে তার নিকটতম প্রতিদ্বন্দ্ব্বী ছিলেন থাইল্যান্ডের সুতিয়া জিওচালোমিত।
টিম জিবির শুটিং দলের সদস্যরূপে মহিলাদের স্কিটে রিও অলিম্পিকে জোরালো প্রতিদ্বন্দ্ব্বিতা করবেন বলে আশা করা হচ্ছে।
কোনার বাঁধ
কোনার বাঁধ হল দামোদর ভ্যালি কর্পোরেশনের অধিনে নির্মিন চারটি বাঁধের মধ্যে একটি।এই বাঁধটি প্রকল্পের দ্বিতীয় বাঁধ হিসাবে নির্মিত হয় কোনার নদ এর উপর।বাঁধটি ১৯৫৫ সালে নির্মাণ সম্পূর্ন হয়।
বাঁধটির মোট দৈর্ঘ্য ৪৫৩৫ মিটার (৪.৫৩৫ কিলোমিটার) ও উচ্চতা ৪৮.৭৭ মিটার।বাঁধের জলধারাটির মোট আয়তন ২৭.৯২ বর্গ কিলোমিটার।
১৯৪৩ সালে বাংলায় ভয়াবহ বন্যার কারণ ছিল দামোদর নদ ও তার উপনদী গুলি।এছাড়া প্রতিবছর দামোদর নদের নিম্ন অববাহিকায় বন্যা করন ছিল এই নদী গুলি।এই বন্যা নিবারন ও শুকনা মৌসুমে কৃষি কাজের জলের যোগানের জন্য যুক্তরাষ্ট্র-এর টেনেসি ভ্যালি কর্পোরেশন এর আদলে দামোদর ভ্যালি কর্পোরেশন নির্মাণ করে।দামোদর নদ এর অববাহিকায় প্রথম সমিক্ষার পর বলা হয় বন্যা নিবারন ও জল সেচের জন্য ৮ টি বাঁধ নির্মাণ করতে হবে।কিন্তু মাত্র ৪ টি বাঁধ ও একটি ব্যারেজ নির্মাণ করা হয় প্রথমে।এই বাঁধ ও ব্যারেজ গুলি হল- তিলাই,পানচেত,মাইথন,কোনার ও দুর্গাপুর ব্যারেজ।প্রথমে ১৯৫৩ সালে তিলাই বাঁধ ও ১৯৫৫ সালে কোনার বাঁধ এর নির্মাণ শেষ হয়।এর পর ১৯৫৭ ও ১৯৫৯ সালে যথাক্রমে মাইথন বাঁধ ও পানচেত বাঁধের নির্মাণ কাজ শেষ হয়।
দোয়া কুনুত
দোয়া কুনুত (; একটি দোয়া যা প্রধানত ইশার নামাযের পর তিন রাকাত বা এক রাকাত বিতর ওয়া'জীব নামাযের তৃতীয় রাকাতে বা এক রাকাতের ক্ষেত্রে ঐ রাকাত নামাজে রুকুতে যাওয়ার আগে সুরা ফাতিহার সাথে অন্য সুরা পাঠের পরে পড়তে হয়।তারপর রুকুতে যেতে হয়।যদি কেউ দোয়া কুনুত না জানে তবে রাব্বানা আতিনা ফিদ্দুনিয়া হাসনাতাও ওয়া ফিল আখিরাতি হাসনাতাও ওয়াকিনা আযাবাননারি। এই দোয়া পড়বে। তৃতীয় রাক্বাতে সূরা পাঠ শেষে কানের লতি অবধি হাতে উঠিয়ে তাকবির দিয়ে পুনরায় পেটের ওপর হাত বাঁধতে হয় এবং অনুচ্চ স্বরে দোয়া কুনুত পাঠ করতে হয়। দোয়া কুনুত পড়ার পর তাকবির অর্থাৎ ‘আল্লাহু আকবার’ বলে রুকুতে যেতে হয়।
اَللَّهُمَّ اِنَّ نَسْتَعِيْنُكَ وَنَسْتَغْفِرُكَ وَنُؤْمِنُ بِكَ وَنَتَوَكَّلُ عَلَيْكَ وَنُثْنِىْ عَلَيْكَ الْخَيْرَ وَنَشْكُرُكَ وَلاَ نَكْفُرُكَ وَنَخْلَعُ وَنَتْرُكُ مَنْ يَّفْجُرُكَ-اَللَّهُمَّ اِيَّاكَ نَعْبُدُ وَلَكَ نُصَلِّىْ وَنَسْجُدُ وَاِلَيْكَ نَسْعَى وَنَحْفِدُ وَنَرْجُوْ رَحْمَتَكَ وَنَخْشَى عَذَابَكَ اِنَّ عَذَابَكَ بِالْكُفَّارِ مُلْحِقٌ
আল্লাহুম্মা ইন্না নাস্তায়ীনুকা, ওয়া নাস্তাগফিরুকা, ওয়া নু'মিনু বিকা, ওয়া নাতাওয়াক্কালু 'আলাইকা, ওয়া নুছনী আলাইকাল খাইর, ওয়া নাশ কুরুকা, ওয়ালা নাকফুরুকা, ওয়া নাখলাউ, ওয়া নাতরুকু মাঁই ইয়াফজুরুকা আল্লাহুম্মা ইয়্যাকা না'বুদু ওয়া লাকানুসল্লী, ওয়া নাসজুদু, ওয়া ইলাইকা নাস'আ, ওয়া নাহফিদু, ওয়া নারজু রাহমাতাকা, ওয়া নাখশা আযাবাকা, ইন্না আযাবাকা বিল কুফ্ফারি মুলহিক।
হে আল্লাহ আমরা তোমারই সাহায্য চাই, তোমারই নিকট ক্ষমা চাই, তোমারই প্রতি ঈমান রাখি, তোমারই ওপর ভরসা করি এবং সকল, মঙ্গল তোমারই দিকে ন্যস্ত করি। আমরা তোমার কৃতজ্ঞ হয়ে চলি অকৃতজ্ঞ হই না, হে আল্লাহ আমরা তোমারই দাসত্ব করি তোমারই জন্য নামায পড়ি এবং তোমাকেই সিজদাহ করি, আমরা তোমারই দিকে দৌড়াই ও এগিয়ে চলি। আমরা তোমারই রহমত, আশা করি এবং তোমার আযাবকে ভয় করি আর তোমার আযাবতো কাফেরদের জন্যই র্নিধারিত।
আহমদ বিন হাম্বল, মুহাম্মাদ ইবনে ইসা আত-তিরমিজি এবং আবু দাউদের বর্ণনা থেকে জানা যায় হাসান ইবনে আলী রাঃ এই দোয়াটি হযরত মুহাম্মাদ (সঃ) এর কাছ থেকে শিখেছিলেন। দাউদ আরো বলেছেন যখন মুসলমানদের উপর কোন বিপদ অথবা বিপর্যয় আসতো তখন মুহাম্মদ (সঃ) দোয়া কুনুত পড়তেন।
বরাকর নদী
বরাকর নদীটি ঝাড়খন্ড এর হাজারিবাগ জেলার কাছে পদ্মা এলাকায় উৎপন্ন হয়েছে। এরপর এটি ছোটনাগপুর মালভূমির উত্তরভাগ দিয়ে ২২৫ কিলোমিটার (১৪০ মাইল) প্রবাহিত হয়ে পশ্চিমবঙ্গএর বীরভূম জেলা ও বর্ধমান জেলা হয়ে দিশেরগড়ের কাছে দামোদর নদে মিলিত হয়েছে। মোটের উপর পশ্চিম থেকে পূর্ববাহিনী এই নদীটির মোট আববাহিকার আয়তন ৬,১৫৯ বর্গ কিলোমিটার (২৩৭৮ বর্গমাইল)। এটি দামোদর নদ এর প্রধান উপনদী।এই নদীর প্রধান দু'টি উপনদী হল উশ্রী নদী (দক্ষিণ থেকে) ও বর্ষোতি নদী (উত্তর থেকে)। এছাড়াও আরও ১৫টি ছোট বড় উপনদীর জলে এই নদী পুষ্ট।
চম্পকা রামানায়েকে
চম্পকা প্রিয়দর্শনা হিওয়াগে রামানায়েকে (; জন্ম: ৮ জানুয়ারি, ১৯৬৫) গালে এলাকায় জন্মগ্রহণকারী শ্রীলঙ্কার সাবেক আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন চম্পকা রামানায়েকে। ১৯৮৬ থেকে ১৯৯৫ মেয়াদকালে শ্রীলঙ্কা দলের পক্ষে ১৮ টেস্ট ও ৬২টি একদিনের আন্তর্জাতিকে অংশ নিয়েছেন তিনি। দলে তিনি মূলতঃ ডানহাতি ফাস্ট-মিডিয়াম বোলিং করতেন। পাশাপাশি ডানহাতে ব্যাটিংয়েও পারদর্শিতা দেখিয়েছেন।
বর্তমানে তিনি শ্রীলঙ্কার জাতীয় দলের ফাস্ট বোলিং কোচের দায়িত্ব পালন করছেন। গালের রিচমন্ড কলেজে অধ্যয়ন করেন তিনি।
১৯৯২ সালের ক্রিকেট বিশ্বকাপে দলের অন্যতম সদস্য ছিলেন তিনি। অস্ট্রেলিয়ার ম্যাককে এলাকায় অবস্থিত রে মিচেল ওভালে অনুষ্ঠিত আন্তর্জাতিক ক্রিকেটে একমাত্র বোলাররূপে বোলিং করার দুর্লভ কীর্তিগাথা রচনা করেন। ১৯৯২ সালের ক্রিকেট বিশ্বকাপের জন্য নির্ধারিত একটিমাত্র খেলা ভারত-শ্রীলঙ্কার মধ্যে আয়োজন করা হয়েছিল। ২৮ ফেব্রুয়ারি, ১৯৯২ তারিখে বৃষ্টির জন্য খেলাটিকে ২০ ওভারে নিয়ে আসা হয়। পীচ শুকানোর জন্য হেলিকপ্টার ব্যবহার করা হলেও পুণরায় বৃষ্টি নামে। চম্পকা মাত্র দুই বল ছোড়ার পরপরই আবারো বৃষ্টি আঘাত হানে ও খেলাটি পরিত্যক্ত ঘোষিত হয়।